
Marjana Luist 


Jeesus ütles Matteuse evangeeliumis: ,Lõikust on palju, töö- 
tegijaid aga vähe. Paluge siis lõikuse Issandat, et ta saadaks 
töötegijaid välja oma lõikusele!” (Mt 9:37,38). Kristlikul 
tööpõllul on alati palju tööd ja küll on hea, kui Jumal saadab 
innukaid ja ustavaid töötegijaid, kes soovivad näha Jumala 
riiki kasvavat ja arenevat. 

Koduteel kolleegiumil on suur rõõm teatada, et sellest 
sügisest on ajakiri saanud uue toimetaja — Marjana Luisti. 
Marjana on olnud tubli kiriku töötegija juba palju aastaid. 
Olles pärit Reekülast, tegi ta aktiivselt noortetööd kohalikus 
EMK Reeküla koguduses. 2002. aastal lõpetas ta EMK 
Teoloogilise Seminari. Marjana on mitmeid aastaid olnud 
EMK Kirikuvalitsuse liige ja palju kaasa aidanud meie kiriku 
ilmikute tööle. 2019. aasta kevadel lõpetas ta Tartu Ülikooli 
Pärnu Kolledži magistriõppe teenuste disaini erialal ja alates 
augustist töötab Marjana meie kirikukeskuses superintendendi 
assistendina. 

Koduteel kolleegiumi poolt on meil suur rõõm, et Marjana 
on selle uue vastutuse enda kanda võtnud. Tere tulemast ja 
rohkeid Jumala õnnistusi ajakirja töös! 


ROBERT TŠERENKOV 
superintendent 


Eesti Metodisti Kiriku ajakiri KODUTEEL 
Facebookis aadressil 
http://www.facebook.com/emk.koduteel 


Veebikodus aadressil 
http://www.metodistikirik.ee/koduteel 

Issuu keskkonnas nelja värvilise pdf-ina aadressil 
http://issuu.com/koduteel 


HOIA SILM PEAL! 


Andke, ja teile antakse! 


Küllap on paljudele tuttavad Jeesuse sõnad: ,,Paluge 
ja teile antakse...” (Mt 7:7) 

Lõikuse Issand on meie palveid kuulnud ning 
külvi ja lõikust õnnistanud. Kevadel põldudele kül- 
vatud vili ja peenardele istutatud taimed on üles kas- 
vanud ja oma saagi andnud. 

Ehkki lõikuskuu on augustis, on ajast aega meil 
lõikustänupüha peetud oktoobri teisel pühapäeval, 
mil enamik saagist on salve saanud ja põllutööd 
põhiliselt lõpetatud. Tõsi küll, põllumehi, kes nüüd- 
sest saavad hinge tõmmata, on iga põlvkonnaga vähe- 
maks jäänud, masinad aitavad ära teha suure osa 
tööst, mida vanasti käsitsi tehti. 

Aga ka linnainimeste palveid, kes on palunud 
igapäevast leiba, on Lõikuse Issand kuulnud ja tähele 
pannud. Meie leivalaud on olnud kaetud. Ja selle eest 
on kõigil põhjust Jumalale tänu tuua! Paluge ja teile 
antakse! 

Nii nagu loodus on andnud saagi, õpetab 
lõikustänupüha meid ka mitte üksnes tarbima, vaid 
ka andma ja jagama, tänumeeles ohvrit tooma. 
Andke, ja teile antakse, õpetab Jeesus. 

Luuka evangeeliumist (6:38) võime lugeda sellest: 
»Andke, ja teile antakse — hea, tihedaks vajutatud, ra- 
putatud, kuhjaga mõõt antakse teie rüppe, sest selle 
mõõduga, millega teie mõõdate, mõõdetakse teile 
tagasi.” Jeesus seab andmise ja saamise tasakaalu, ja 
nii on ka õiglane. 

Aga alati pole lihtne anda. Meie vanas loomuses 
tiksub kuskil omakasupüüdlik soov vähem anda ja 
rohkem saada. See võib tunduda kaval ja kasulik, ent 
tegelikult on see rumal — kui soovime elada Jumalaga 
kooskõlas, jõuame ikkagi tagasi andmise-saamise 
tasakaaluprintsiibi juurde. Seda ei õnnestu kellelgi üle 
kavaldada. Kui andja on ihnuskoi, peegeldub see talle 
sama mõõduga tagasi. 

Ka apostel Paulus õpetas — kes kasinasti külvab, see 
ka lõikab kasinasti. Ja vastupidi — kes rohkesti külvab, 
see ka lõikab rohkesti. (2Kr 9:6) 

Õppides kitsikuses Jumalat usaldama, õpime üht- 
lasi temalt heldust. Looja loomuses on kinkida meile 
kuhjaga mõõt. Veel enam, Paulus tuletab meelde 
Issanda sõnu: ,Õndsam on anda kui võtta!” (Ap 
20:35). Just heldem andmine juhib meid argimõis- 
tusele paradoksaalselt kitsikuseaegadest välja; rohkem 
jagades ja annetades saame ka rohkem. 

Andmine on ühenduses ka andestamisega. Ja siin- 
gi kehtib tasakaaluprintsiip: ,, Andke andeks, ja teile 
antakse andeks!” 

Kasvagem siis Jumala täiusesse, kes on helde 


andma ja andestama. 
TÕNU KUUSEMAA, 
EMK Pärnu Agape kogudus 


MAIRE SIMM 

Metsad on kuldsed ja säravad, 

taevas haneparvede keed. 

Tuul avab sügisel väravad, 

hüüan linnuparvedel kaasa — head teed! 


Sugis, sügis — hingematvalt ilus 

ja lehekulda täis on terve õu. 

Näe, kress veel põleb vana ploomi vilus 
ning pudenenud vilju täis ta põu. 


Ja usin külvaja, kel kaasas palved 

sai Isa õnnistuse — vihma, päikese. 

Nii täidet' uudseviljast jälle salved, 

ning tänu tuua võib nii suur kui väikene. 


Foto: Unsplash 

USUPÜHAD 


NU LUIS) 


Kas meil on õigus keelata? 


" | ks meie koguduseliige küsis 
valimiste eel: ,Olen segadu- 
ses: kas peaksin valima kristlase, 
kes ei käitu kristlase moodi, või 
lihtsalt hea inimese?“ Teisisõnu: kas 
valin väidetavalt ,omade sekka 
kuuluva“ inimese või valin nii-öel- 
da võõra, kes tundub minu jaoks 
moraalses mõttes usaldusväärse- 
mana? 

Omade ja võõraste küsimus on 
suur ja tõsine küsimus. Sellele toe- 
tub enamik meie hoiakuid, hinnan- 
guid, mõtteid, aga sageli ka meie 
konkreetne käitumine, näiteks 
äsjaste valimiste puhul. 

Loen jutluse aluseks Mk 9:38- 
39: ,, Johannes lausus talle: ,Õpe- 
taja, me nägime üht meest sinu 
nimel kurje vaime välja ajamas ja 
me püüdsime teda keelata, sest ta ei 
käi koos meiega.“ Aga Jeesus ütles: 
»Ärge keelake teda, sest ükski, kes 
teeb minu nimel vägeva teo, ei saa 
järgmisel hetkel rääkida minust 
halvasti.“ 

See kirjakoht räägib omadest ja 
võõrastest, keskendudes aga osku- 
sele nende vahel arukal viisil vahet 
teha ja neid vastavalt kohelda. Wes- 
ley pani ligi 250 aasta eest samale 
kirjakohale toetuvale jutlusele peal- 
kirjaks ,, Hoiatus kildkondlikkuse 
eest“. Teisisõnu püüdis ta kuula- 
jatele meelde tuletada, et on ohtlik 
arvata, nagu oleks ainult minu 
ringkonna ja minu kiriku käes 
absoluutne Jumala tõe ja Jumala 
väe monopol. Sellist piiratud mõt- 
teviisi nimetaski Wesley ,,kildkond- 
likuks“. 

Küllap me vajame seda meelde- 
tuletust ka täna: küsimus pole ju 
eeskätt selles, kas keegi käib 
konkreetselt ja täpselt ühte sammu 
»Koos meiega“, vaid kas see ini- 
mene Jeesuse nimel tegutsedes on 
tõeliselt elavas ühenduses Jeesu- 
sega, omades väge ja meelevalda, 

mis võib tulla üksnes Jumala käest. 
Antud kirjakohas Jeesus tegelikult 
otsest vastust ei anna — ta ei ütle, et 
see tundmatu on tema salajane 
jünger. Aga ta suunab samas jüng- 
reid tõsiselt järele mõtlema selle 
üle, kas ja kuidas peaks tegema 
vahet ,,omade ja võõraste“ vahel. 

Nii nagu Jumala sõna sõnu- 
misse sügavuti sisse minemisel 
ikka, oleks oluline kõigepealt lähe- 
malt vaadata, millises olustikus 
Jeesus ja tema jüngrid seda vestlust 
peavad. Otsida vastust küsimusele, 
miks Johannesele tuleb äkitselt 
pähe Jeesusele teada anda, et nad 
on näinud kedagi kusagil ,, Jeesuse 
nimel kurje vaime välja ajamas“ ja 
püüdnud teda keelata? 

Lugedes Markuse evangeeliumi 
mõned salmid eespoolt (31-32), 
näeme, et Jeesus kuulutab juba teist 
korda jüngritele ette oma surma ja 
ülestõusmist. Jüngrid ei ole aga 
ikka veel selle sõnumi sisu ega täht- 
sust mõistnud, nad hakkavad hoo- 
pis arutlema, ,,kes nende seast 
peaks olema suurim“. See on pisut 
üllatav, kuna nad just äsja on pida- 


Toetudes John 
Wesley 38. jutlu- 


sele: , Hoiatus 
kildkondlikkuse 
eest“ 


nud oma , suuruses“ kibedalt pet- 
tuma: nemad ei suutnud aidata isa, 
kes oma vaimust vaevatud poja 
nende juurde tõi. Jeesus, püüdes 
aidata jüngrite mõtteid õigemale 
rajale suunata, seab nende keskele 
väikese lapse. Ta tuletab jüngritele 
meelde, et suurus ega positsioon 
pole oluline — olulisem on see, kelle 
nimel ja kelle läkitusel me midagi 
teeme. ,,Kes iganes ühe niisuguse 
lapse vastu võtab minu nimel, võ- 
tab vastu minu, ja kes iganes vastu 
võtab minu, võtab vastu mitte 
minu, vaid minu Läkitaja“ (9:37) 
ütleb Jeesus. 

Tundub nii, et Jeesuse väljend 
»mMinu nimel“ võiski Johannesele 
meelde tuletada äsjase sündmuse: 
kusagil oli mingi tundmatu tege- 
lane, keegi, kes ,.ei käi koos meiega“ 
— seega ei kuulu ,,omade sekka“, aga 
ometi ta ajas Jeesuse nimel kurje 
vaime välja. Väljend ,,me nägime“ 
jätab mulje, et tollel mehel tõe- 
poolest oli reaalne vägi kurjade 
vaimude üle, erinevalt jüngrite 
äsjasest lüüasaamisest samalaadses 
olukorras. Kas selles keelamises 
võis olla peidus raasuke kadedust, 
et tolle võõra“ puhul polnudki asi 
üksnes katses kurje vaime välja 
ajada, vaid reaalsetes, nähtavates 
tegudes? Osvald Tärk ütleb Marku- 
se evangeeliumi seletuses: ,,Võib 
jääda mulje, et nad kaitsesid Jee- 
suse au. Aga pigem kaitsesid nad 
endi positsiooni Jeesuse lähemate 
kaastöölistena — ja just äsja olid nad 
kogenud, et nad ei suutnud aida- 
ta...“ Wesley ütleb selle kohta kom- 
mentaariks päris olulise mõtte: 
»Oleks hea, kui me usuksime seda, 
mida me oma silmaga nägime: ini- 
mesed on tõrksad möönma mi- 
dagigi head nendes, kes ei ole nen- 
dega kõigis asjus ühel meelel.“ 


Wesley on oma jutluses püüd- 
nud selles kirjakohas nimetatud 
»kurjade vaimude välja ajamise“ 
panna oma kaasaegsete jaoks aru- 
saadavamasse ja ehk pisut avara- 
masse kujundisse. Ma usun, et see 
seletus sobib ka meile XXI sajandil. 
Wesley selgitab, et ilma Jumalata 
elavate inimeste sees tegutsebki 
sisuliselt ,,kuri vaim“ — see on 
hingevaenlaselt lähtuv vaimsus. 
Sellise vaimsuse kohta ütleb Wes- 
ley, et see tegutseb neis väega, 
võimsa energiaga, muutes nad enda 
sarnaseks, pühkides ära jumala- 
kujulisuse riismed ning valmis- 
tades neid ette igaks kurjaks sõnaks 
ja teoks.“ Ja kuigi ta viitab oma jut- 
luses ka ,laplastele ja tatarlastele,“ 
ehk siis loodusrahvaste vaimu- 
maailmaga seotud praktikatele, 
möönab ta samas, et erinevalt 
Jeesuse ajast ,,piinab /hingevaenlase 
vaim/ sageli ainult nende hinge, 
tehes seda nii varjatult kui võima- 
lik“. Teisisõnu, inimene, kelles on 
saatana vaimsus, ei pruugi tingi- 
mata ilmselgelt eksortsismi vajada, 
küll aga Kristuse vabastavat sõnu- 
mit. Avaramas kontekstis võiksime 
seega rääkida Kristuse sõnumi tule- 
muslikust kuulutamisest neile, kes 
elavad ilma Jumalata, et nad võik- 
sid vabaneda hingevaenlase kont- 
rolli alt. 

Küsimus keskendub seega viim- 
selt ikkagi kuulutaja usaldusväär- 
susele: kas ta on Jumala poolt lä- 
kitatud? Kas tal on volitus Jeesuse 
nimel ja tema Püha Vaimu väes ini- 
mestele vabastavat sõnumit edasi 
andma? Wesley tuletab meelde, et 
»ainult Jumal võib saatana välja 
ajada. Kuid üldiselt on talle meele- 
pärane teha seda inimese kaudu, 
kes on nagu tööriist tema käes /.../ 
ja ta läkitab sellele tähtsale tööle 
selle, keda ta tahab läkitada, tava- 
liselt sellise inimese, kelle peale 
teised kunagi ei tuleks.“ Wesley 
arutleb sellega seoses vaimuliku- 
ordinatsiooni ja ilmikute teenistuse 
üle ja jõuab järeldusele: ,,Oleks üli- 
malt sobiv, kui kõigil, kes jutlus- 
tavad tema nimel, oleks nii väline 


kui seesmine kutsumine, kuid ma 
eitan, et see peaks olema absoluut- 
selt hädavajalik.“ Teisisõnu jätab ka 
Wesley selgesti õhku võimaluse, et 
inimene võib saada Jumalalt läki- 
tuse ja väe ka olukorras, kus ta ,ei 
käi koos meiega“. Olulisem on siin 
püsiv ja elav suhe Jeesusega. 

Võiksime ju siinkohal tuletada 
meelde Juudast, kelle kohta Johan- 
nes või mõni teine jüngritest või- 
nuks veendumusega öelda, et ta 
käib ,koos meiega“, aga kellest 
edaspidi ometi saab äraandja. On 
terve rida võimalusi, kuidas tõlgen- 
dada sõnu ,ta ei käi koos meiega“: 
meie ei tunne teda; ta pole meie 
kildkonnast/uskkonnast; ta erineb 
oma usuliste vaadete poolest; ta eri- 
neb oma usuliste tavade poolest; ta 
kuulub usuliikumisse, mida me ei 
pea justkui päris kristlikuks. 

Ehk tuleks meil siinkohal uuesti 
meenutada Johannese sõnu ,,me 
nägime“ ja tunnistada: tolle tund- 
matu mehe Jeesuse nimel tehtud 
tegudel oli nähtav ja äratuntav vili. 
Tuletame meelde, et Jeesus rääkis, 
kuidas just viljast tuntakse ära ,,hea 
puu“ (Mt 7:16, 20). Või mõtleme 
nägijaks saanud pimeda sõnadele, 
kes teda tervendanud Jeesuse kohta 
variseridele aru andes ütles: ,,See 
ongi imelik, et teie ei tea, kust ta on, 
ja ometi on ta avanud mu silmad... 
Kui tema ei oleks Jumala juurest, ei 
suudaks ta teha midagi.“ (Jh 9:30, 
33) Ka seal oli küsimus ju selles, et 
imelise tervenemise oli toonud 
keegi, kes variseride silmis ,ei käi 
koos meiega“. Ja eks olnud ka esi- 
meste apostlite elus hetki, kus nad 
kogesid Püha Vaimu tegutsemist ja 
nähtavat vilja seal, kus nad seda ei 
osanud oodatagi. Nagu ütles Peet- 
rus: »,Kui nüüd Jumal on andnud 
neile samasuguse anni kui meilegi, 
kes me usume Issandasse Jeesu- 
sesse Kristusesse, kes olen siis 
mina, et ma oleksin võinud Jumalat 
keelata?“ (Ap 11:17) 

Meil on ju head kavatsused. Me 
tahaksime kaitsta Jumala riigi piire. 
Aga kas me alati ikka mõistame, 
kust need piirid täpselt lähevad? 


Osvald Tärk on oma Markuse 
evangeeliumi seletuses öelnud 
karmid sõnad: , Kahju tekib just 
siis, kui kristlased on Jumala riigile 
tõmmanud kitsamad piirid kui 
seda teeb Jeesus.“ Ilmselt peaksime 
siiski leppima selle mõttega, et Ju- 
mala riigi piire ei sea viimselt ini- 
mesed, vaid Jumal ise omas suve- 
räänsuses. 

Lõpetuseks tsiteeriksin Wes- 
ley't, kes annab meile head nõu 
»meist erineva“, aga Jeesuse nimel 
ja Tema Vaimu väes tulemuslikult 
tegutseva inimesega suhtlemiseks: 
»Kes sa ka oled, kes sa Jumalat kar- 
dad — ära keela teda ei otse ega 
kaudselt. Kaudselt keelad sa teda, 
kui sa täielikult eitad või põlgad või 
pisendad seda tööd, mida Jumal 
tema käte läbi on teinud. Kaudselt 
keelad sa teda siis, kui sa heidutad 
teda tema töös, kiskudes teda vaid- 
lusse selle üle, esitades selle suhtes 
vastuväiteid või hirmutades teda 
tagajärgedega, mida väga tõe- 
näoliselt iialgi ei sünni. Sa keelad 
teda, kui sa näitad tema suhtes üles 
lahkusetust oma sõnas või käitu- 
mises; ja veelgi enam siis, kui sa 
räägid temast teistele lahkusetul või 
põlglikul viisil, kui sa püüad teda 
lasta teistele paista halvas või põlas- 
tusväärses valguses. Sa keelad teda 
kogu aeg, kui sa räägid temast 
halba või pead tema vaevanägemist 
tühiseks. Oh, ära keela teda ühelgi 
sellisel moel — ära takista teistel 
teda kuulamast ega heiduta patu- 
seid, et nood jätaks kuulamata sõna, 
mis võib päästa nende hinged.“ 

Tahaksin jätta meile järele 
mõtlemiseks tõsise küsimuse: kas 
meie sinuga mõistame täna oma 
kohta jumalariigis: mitte üksnes 
olla kutsutud olema töötegijad ja 
vabastava sõnumi kuulutajad, vaid 
ühtlasi julgustama neid, kes teevad 
kuulutustööd teistmoodi kui meie 
ja mitte tingimata koos meiega - 
samas ometi Jeesuse pühal nimel ja 
Tema Vaimu väes? 


MEELI TANKLER, 
EMK Pärnu Agape kogudus 

Aastakonverents 2019 


EMK Aastakonverentsi osalejad kogunesid Pärnu 
Agape kirikusse 14.—16. juunil 2019. Aastakonverentsi 
fookus oli apostel Pauluse sõnadel kirjast efeslastele 
3:16, kus apostel palub, et Jumal annaks neile “... väge 
saada tema Vaimu läbi tugevaks seesmise inimese 
poolest.” 

Avateenistusel tõdesime, et vajame Jumala väge nii 
isiklikus usuelus kui ka koguduse teenimises — ainuüksi 
inimlikest jõupingutustest jääb väheks. Seega tule- 
tasime meelde Püha Vaimu väljavalamist nelipüha päe- 
val ja seda fakti, et ka meile on antud sama tõotus ja 
vägi. 

Aastakonverentsil esitatud superintendendi aru- 
anne sisaldas statistilisi andmeid: EMK-s on 48 vaimu- 
likku (nendest 11 on emerituuris) ja kiriku liikmes- 
konda kuulub 1688 inimest. Võrreldes eelneva aastaga 
vähenes liikmete arv 22 inimese võrra. 

Aruanne andis ülevaate möödunud aasta jooksul 
toimunud olulisematest sündmustest, mille sekka mah- 
tusid nii suvekonverents augustis 2018; uue EMKTS-i 
rektori dr. Külli Tõniste ametisse astumine; sügisel 2018 
ja kevadel 2019 toimunud pastorite ja ilmikjutlustajate 
osadus- ja õppepäevad, kus käsitleti jutlustamise 
temaatikat; kui ka mõned pastorite vahetused ja eme- 
rituuri jäämised. Eriline sündmus oli ka Seminari 25. 
aastapäeva tähistamine mais käesoleval aastal. 

Superintendendi aruanne kajastas ka kiriku 
tugevaid ja nõrku külgi. Tugevuste hulgas olid ära 

nimetatud ustavad töötegijad: tegus Kirikuvalitsus, 
pühendunud pastorid ja kaplanid ning tublid kaas- 
töölised kiriku struktuuriüksustes ja kohalikes kogu- 
dustes; Teoloogiline Seminar; laager Gideon ja hästi 
toimiv sotsiaaltöö, millega tegelevad lastekeskus Tähe- 
torn, puuetega laste tugikodu Päikesekiir, neli rehabili- 
tatsioonikeskust ning mõned kogudused, kes jagavad 
abivajajatele toiduabi. Murekohtadena kajastas super- 
intendendi aruanne koguduste vähest kasvu, uute 
koguduste rajamise puudumist ning tõdemust, et pal- 
judes kogudustes ei ole pühapäevakooli ega noorte- 
tööd. Lisaks mainiti liikmeskonna nimekirjade üle- 
vaatamise vajalikkust ja vajadust koguduse praktilise 
juhtimise õpetuse järele. Konverentsil osalejad said üle- 
vaate selle kohta, mida kirik on teinud ja on tegemas 
koguduste tugevdamise valdkonnas, näiteks on loodud 
pastorite toetusfond, Taavi Hollmani eestvedamisel on 
käivitatud pastorite mentorlusprogramm, tegeletakse 
juhatuste töö tõhustamisega, pakutakse võimalust 
nõustamiseks ja koguduse töö hindamiseks ning eden- 
datakse noortetööd. 

Oma aruanded esitasid aastakonverentsil ka EMK 
struktuuriüksused. Iga konverentsil osaleja sai kuulata 
kolme kõige südamelähedasema valdkonna aruannet. 
Struktuuriüksuste aruannete esitamisel oli kuulajatel 
võimalus esitada küsimusi ja pakkuda omapoolseid 
ideid valdkonna töö edendamiseks. 

Piiskop Christian Alsted andis aastakonverentsil 
ülevaate veebruaris toimunud Ühinenud Metodisti 
Kiriku erakorralise peakonverentsi otsustest ja hilise- 


Fotod: Üllas Tankler 


»et oleko õige kurss 
e stsaldul, eerus KK-s 


matest arengutest seoses peakonverentsil käsitletud 
temaatikaga meie piiskopkonnas. Peakonverentsil 
osutus valituks niinimetatud traditsiooniline plaan, mis 
jättis jõusse seni kehtinud kirikukorra arusaama homo- 
seksuaalsust puudutavas küsimuses. 

Aastakonverentsil olid ka mitmed seminarid, kus 
käsitleti koguduse kasvu teemat, kasvu ja säilitamise 
mõtteviisi väljendusi ja nende erinevusi koguduse töö 
ülesehitamisel, koguduse kultuuri loomist ja inimeste 
kaasamist koguduses. 

Aastakonverents lõppes piduliku jumalateenis- 
tusega pühapäeva hommikul, kus oma kodukoguduse 
keskel ordineeriti vanemaks Ardi Leerima. Piiskop 
luges ette vaimulike määramised piirkondadesse ja 
tuletas meelde, et me oleme kutsutud teenima mitte 
ainult kohalikku kogudust, vaid seda kogukonda, kus 
kogudus asub. 


ROBERT TŠERENKOV, 
EMK superintendent 


set päästakpime ova Ringo 
pl idontikaad usume 5 

EESTI METODISTI KIRIKU AASTAKONVERENTS 
14.—16. juuni 2019. a. 


Määramised 2019-2020 


Superintendent: Robert Tšerenkov 


ji 


Aseri: Dmitri Semjonov 

2. Haapsalu: vanempastor: Urmas Rahuvarm, 
abipastor: Rauno Ojassoo 

3. Jõhvi: Artur Põld 

4. Keila: Mihhail Batšinski 

5. Kohtla-Järve: Sergei Sutshkov 

6. Kunda: määramisel 

7. Kuressaare: Rando Metsamaa 

8. Kärsa: Rein Laaneser 

9. Narva: Erkki Sepp 

10. Paide: Eivin Toodo, Kristina Lepik 

11. Paldiski: Boris Zujev 

12. Pärnu: vanempastor: Ardi Leerima, 
abipastor: Tõnu Kuusemaa 

13. Rakvere: Taavi Hollman 

14. Reeküla: määramisel 

15. Ruusmäe: Enno Sarik 

16. Räpina: Ele Paju 

17. Sakussaare: Hans Lahi 

18. Sillamäe: Vladimir Beregovoi 

19. Tallinn (eesti): Joel Aulis 
Tallinn (vene): Aleksandr Fjodorov 

20. Tallinna Uue Alguse: Stanislav Ossipov 

21. Tapa: Joel Rang 

22. Tartu: Priit Gregorios Tamm 

23. Viitka: määramisel 

24. Võru: Kaupo Kant 


Ühinenud Metodisti Kiriku Globaalteenistus (GBGM): 
misjonisekretär Üllas Tankler 

Eesti Kaitsevägi: kaplan Jana Laaneser 

Eesti Kaitseliit: vanemkaplan Raivo Nikiforov 
Kaitseliidu Pärnumaa malev: kaplan Johannes Kakko 
Kaitseliidu Tartu malev: kaplan Priit Gregorios Tamm 
Tartu Vangla: vanemkaplan Olavi Ilumets, 

kaplan Maire Latvala 

Misjonipastor Leedu Aastakonverents: Andrus Kask 
Tallinna Uue Alguse koguduse rehabilitatsiooni- 
keskused: Jarl Shapovalov 

EMK Teoloogiline Seminar: Taavi Hollman; 

diakon Mark Nelson 

EMK Teoloogiline Seminar ja Tallinna inglise keelne 
osadus: misjonär Douglas Childress 

EELK Diakooniahaigla: diakon Sirly Lahi 


Vaba aasta Andrei Spiridenko 


Pärnus, pühapäeval, 16. juunil, 2019. aastal 
Piiskop Christian Alsted 

KIRIKUELU 


Suvekonverents 


Sellel aastal toimus metodisti kiriku 15. suvekonve- 
rents, mille teemaks oli ,, Olge pühad, sest mina olen 
püha“. Esimene õhtu lõppes toreda peoga, mida viis 
läbi Räpina koguduse pastor Ele Paju. Vanemad ini- 
mesed said meenutada möödunut, sest Ele oli kogu- 
nud pildimaterjali, noorematele oli seal aga palju uut. 
See õpetab olema tänulik tänaste tingimuste eest. 
Kohati oli isegi uskumatu ja koomiline näha, milliste 
vahenditega on laagrit korraldatud, kuid ometi saadi 
hakkama. Õhtu lõppes tordisöömise ja ühe ilusama 
ilutulestikuga, mida ma olen näinud. Ka tort oli kõige 
suurem, mis ma kunagi olen teinud, sellest jagus 
ligikaudu 200 inimesele — seda kõike muidugi tänu 
andekatele abilistele! 

Teenisin sel aastal kaasa konferansjeena ja nagu 
ikka, kui ise oled osa meeskonnast, koged üritust 
teisiti kui lihtsalt osalejana. Tuleb ette, et loengu ajal 
tegeled muude küsimustega jne. Mis mulle eriti 
meelde jäi, olid hommikused piiblitunnid. Mark ja 


Fotod: Avital Murõtseva 

Livia Nelson rääkisid pühadusest Vanas ja Uues Tes- 
tamendis. Pühadus on üks ilusamaid teemasid Piiblis. 
Pühadus tähendab eraldatust, näiteks Aaron oli eral- 
datud preestriteenistusse ja tema pühadus ei sõltunud 
sellest, kas ta oli hea või halb. Ta oli eraldatud, see tegi 
ta pühaks. Uus Testament näitab, et me leiame tõelise 
pühaduse Jumala sõnast, sest see uurib meid läbi, 
näitab, mis on meie mõtted ja motiivid (Hb 4:12), 
selle kaudu saame me arendada oma suhet Jumalaga, 
õppida mõistma tema tahet. Jumala tahe oli meid 
tuua tagasi pühadusse, mis inimesele algselt kuulus ja 
seda on ta teinud läbi Jeesuse lunastustöö. 

Konverentsi üks kõnelejaid oli pastor Sergei 
Martjunitšev ja lõpetan siin tema edasiantud mõttega: 
»Ära unusta Jumala tegusid, tema reaalsust.“ Jeesus 
oli Jumala reaalsus esimese sajandi juutide seas. Jeesus 
on täna sinus, saagu tema reaalsus meis ja meie läbi 
enam ilmsiks. 


KRISTINA LEPIK, 
EMK Paide koguduse pastor 


KIRIKUELU 


Koguduse Arengu Kool 


19.—22.septembrini 2019 toimus Tallinna metodisti 
kirikus Põhjala ja Balti piiskopkonna Koguduse 
Arengu Kool (School of Congregational Develop- 
ment). Eelmine samalaadne üritus toimus 2015. 
aastal. Seekordne kogunemine tõi kokku 206 osalejat: 
Leedust 24, Lätist 28, Norrast 34, Taanist 40, Soomest 
17 ja Eestist 55 inimest, lisaks 8 väliskülalist Saksa- 
maalt, Inglismaalt, Põhja-Iirimaalt ja USAst. Konve- 
rentsi käigus toimusid plenaarsessioonid, õpitoad 
ja jumalateenistused. Peakõnelejateks olid Martyn 
Atkins Inglismaalt ja Barry Sloan Saksamaalt, külalis- 
näitetrupiks oli Play It by Ear Põhja-Iirimaalt. Kohalik 
14-liikmeline vastuvõtumeeskond andis oma parima, 
et konverentsi külalised end igati hästi tunneksid. 


Foto: Robert Tšerenkov 


TAAVI HOLLMANN, 
EMK Rakvere kogudus 


Peakõneleja Martyn Atkins. 


Foto: Cristian Alsted 


Foto: Robert Tšerenkov 

MEILT JA MUJALT 


Pärnu Agape koguduse 
98. aastapäev 


Pärnu Agape kogudus tähistas suvelõpul 98. aasta- 
päeva. Mõnel viimasel aastal oleme Pärnus koguduse 
aastapäeva tähistanud kahel pühapäeval. Sellel aastal 
alustasime sünnipäevanädalat 25. augustil koos Mar- 
jana Luistiga, kes käis külalisjutlustajana kogudust 
teenimas. Peamise sõnumina jäi minule kuuldud jut- 
lusest kõlama küsimus ,,Kui palju me Jumala lastena 
püüame temaga suhelda ja tema lähedust otsida?“ 
Igaüks meist kogeb Jumalat veidi omal kombel ja saab 
Tema läheduse kinnituse endale unikaalsel moel. 
Mõnikord on see kinnitus selgem ja tugevam, mõni- 
kord aga vaevu tajutav. Seetõttu on ka oluline, et me Ju- 
mala lastena asetame oma teadmised ja emotsioonid 
tahaplaanile. Kindlasti tuleb ette ka neid päevi, kui 
tuleb rutiinse harjumuse kohaselt ennast otsekui sun- 
dida Jumalaga suhtlema ning Tema lähedust otsima. 
Üheks koguduse sünnipäeva tähistamise osaks oli 
ka pastor Tõnu Kuusemaa õnnistuspalve noorema 
ametivenna üle. Selle juurde kuulus piltlik näide ühest 
imepisikesest armsast lambukesest. Eks ole inimesed 
koguduses väga erinevad ja erinevates sündmustes 
vajab igaüks erilist lähenemist. See näib esmapilgul 
väga lihtne ja võibolla isegi vähetähtis meenutada, kuid 
igapäevase karjasetöö käigus on vaja teinekord just 
kõige esmaseid tõdesid meenutada. Aitäh Tõnule selle 
eest, et ta juhtis minu tähelepanu esmaste tõdede 
märkamisele. Aitäh Tõnule selle armastava südamega 
teenimise eest, millega ta on Pärnu kogudust erinevates 
rollides teeninud enam kui 30 aastat. Aitäh toetuse ja 
abi eest, mida võin kogudust teenides jätkuvalt kogeda, 
kui Tõnu on nüüd jätkamas kaaspastori rollis. 
Aastapäeval oli muusikaga kogudust rõõmustamas 


Agape segakoor. Koorilaul on läbi kümnete aastate 
toonud kokku palju erinevaid inimesi. Selle juures on 
suurim osa muusika armastamisel. Agape segakooris 
ei saa kuigi paljud kiidelda suure muusikalise profes- 
sionaalsusega, aga laul tuleb kõikidel lauljatel südamest 
Jumalale kiituseks. Aitäh Meeli Tanklerile, kes on koori 
dirigendina pikka aega juhatanud ja aidanud ka mitte- 
professionaalsetel laulusõpradel koori sobituda. Olgu 
siinkohal nimetatud, kui ka teie tahate Pärnu koguduse 
segakoori enda jumalateenistusele või mõnele teisele 
kiriku tähtpäevale külla kutsuda, siis andke sellest 
julgesti Meeli Tanklerile teada. 

Mõistagi käis koguduse sünnipäeva tähistamise 
juurde tort ja palju muud põnevat. Aitäh kõikidele, kes 
sünnipäeva tähistamisele oma osa andsid ja aitäh kõi- 
gile, kes on koguduses Jumalat teenimas. Kui Jumal 
lubab, siis saame juba kahe aasta pärast suurt 100. 
juubelit tähistada! 

Jumala õnnistust ja jõudu kõigile! 

ARDI LEERIMA, 
EMK Pärnu koguduse vanempastor 


10 KODUTEEL 3/2019 


Ardi Leerimaa ja Tõnu Kuusemaa. 


Fotod: Külli Kuusemaa 


Euroopa Metodisti Nõukogu kogunes Rooma lähistel 


14.-17. septembril kogunes Euroopa 
Metodisti Nõukogu (EMN) oma 
iga-aastaseks koosolekuks. 1993. 
aastal loodud EMN on katusorgani- 
satsioon, mis koondab endas erine- 
vaid Wesley juurtega Euroopas te- 
gutsevaid kirikuid: Ühinenud Meto- 
disti Kirik, Briti Metodisti kirik, Iiri 
Metodisti Kirik, Korea Metodisti 
Kirik, Portugali Metodisti Kirik, 
Itaalia Metodistide ja Waldenslaste 
Ühinenud Kirik, Hispaania Protes- 
tantlik Kirik, Church of Nazarene, 
Wesleyan Church, Rootsi Ecume- 
niakyrkan. Meie keskkonverent- 
sist kuuluvad EMN-i lisaks piiskop 
Christian Alstedile ja piiskop 
Eduard Khegayle Jorgen Thaarup 
Taanist, Dyvind Helliesen Norrast, 
Natalia Prokhorova Venemaalt ja 
Meeli Tankler Eestist. Kokku on 
nõukogu liikmeid 40 ringis, neile 
lisaks osalevad koosolekutel külalis- 
tena mitmete metodistlike organi- 
satsioonide esindajad. Viimastel 
aastatel on nõukogu üha laienenud; 
nii oli sel aastal esmakordse vaatle- 
jana kohal Vaba Metodisti Kiriku 
esindaja, et tutvustada EMN-le oma 
kiriku arenguid koguduste loomise 
osas ja tutvuda teiste kirikute esin- 
dajate ja tööga. 

EMN koguneb iga aasta sep- 
tembris erinevas riigis. Seekord oli 
kogunemiskohaks Velletri Rooma 
lähistel, kus Itaalia metodisti kirikul 
on oma konverentsikeskus Ecume- 
ne. Pühapäeval osalesime kogu gru- 
piga Roma Via XX Settembre me- 
todisti koguduse jumalateenistusel. 
See kogudus on kirev ja paljurah- 
vuseline. Lisaks itaaliakeelsele ju- 
malateenistusele, kus meie osale- 
sime ja kus teenis kaasa mitmete 
erinevate rahvuste esindajaid, toi- 
muvad seal pühapäeviti veel inglise, 
tagalogi ja korea keelsed jumala- 
teenistused. Pealelõunal tegime 
kolmekümnekraadises kuumuses 
Roomas väikese linnaekskursiooni 
ja õhtul kuulasime ülevaadet Itaalia 


metodisti kiriku ajaloost ja teeni- 
mistööst. 

EMN on sõnastanud eesmärki- 
dena koordineerida ja arendada 
metodistlikul teoloogial põhineva 
kristliku sõnumi edastamist Euroo- 
pa tasandil, olla platvormiks res- 
sursside ja kogemuste jagamisel 
ning oluliste teoloogiliste teemade 
arutamisel, vahendada kontakte 
kirikute vahel eri maades ja taga- 
da metodistide võimalikult tugev 
esindatus Euroopa oikumeenilistes 
organisatsioonides. Igal koosolekul 
jagatakse infot viimastest arengutest 
nii kirikute sees kui ka oikumee- 
nilisel tasandil ning kuulatakse 
aruandeid erinevatelt EMN-ga seo- 
tud organisatsioonidelt, suurematelt 
üle-euroopalistelt kogunemistelt ja 
oikumeeniliste organisatsioonide 
metodistidest esindajatelt. EMN-I 
on ka väiksemad töörühmad, mis 
pannakse kokku EMN liikmetest, 
kes soovivad mingis valdkonnas 
enam panustada. Hetkel on töö- 
rühmi 4: migratsioon, oikumee- 
nilised suhted, misjoni areng ja 
missionaalne mõtteviis Euroopas 
ning Wesley teoloogia. Mina kuulun 
sellest sügisest Wesley teoloogia 
töögruppi. EMN allüksuseks on ka 
misjonifond Fund Mission in Eu- 
rope, kuhu oleme viimastel EMK 
aastakonverentsidel saanud oma- 
poolse annetuse teha ja kust mit- 
med meie kiriku projektid on oma- 
korda toetust saanud. Viimase 4 
aasta jooksul on sellest fondist toe- 
tatud 123 misjoniprojekti üle Eu- 
roopa. 

Igal EMN koosolekul keskendu- 
takse mingile teoloogilisele teemale. 
Enamasti tähendab see teoloogilise 
ettekande kuulamist ja ühist mõtte- 
vahetust, nii mõnigi kord võetakse 
vastu ka mingi ühisdokument, mis 
kajastab lühidalt metodistide ühiselt 
sõnastatud seisukohti antud küsi- 
muses. Aastal 2017 oli teemaks 
kristlus ja kultuur, 2018 kristlik 


kuulutustöö erinevate religioonide 
kontekstis, 2019 kliimaprobleemid 
ja keskkond. Lugesime enne kok- 
kusaamist Inglise metodisti, baptisti 
ja reformeeritud kiriku töögrupi 


poolt koostatud õppematerjali 
pealkirjaga ,, Lootus Jumala tule- 
vikule“ pidime kõik kaasa võtma 
kohalikust ajalehest kliimaprob- 
leeme käsitleva artikli ja kolm ini- 
mest, nende hulgas mina, valmis- 
tasime ette lühikese teoloogilise 
reflektsiooni. Oma reflektsiooni 
alustasin kirjakohaga Psalm 8:4-5: 
»Kui ma näen su taevast, su sõr- 
mede tööd, kuud ja tähti, mis sa 
oled rajanud, siis mis on inimene, et 
sa temale mõtled, ja inimesepoeg, et 
sa tema eest hoolitsed?“ Juhtisin 
tähelepanu sellele, kuidas pilgu 
pööramine Loojale, seejärel kogu 
loodule ja alles siis inimesele kui 
osakesele kogu suurest loodust 
võiks olla hea alguspunkt kujun- 
damaks lugupidavat hoiakut kesk- 
konna suhtes, milles elame. Vaid 
mõni salm hiljem selgub paraku, et 
kuigi see alandlik Jumala hoolimise 
üle hämmastunud inimlaps kasutab 
iseenda ja kogu ülejäänud loodu 
suhte kirjeldamiseks sama sõna, 
mida on kasutatud 1. Moosese raa- 
matus, nimelt et ta on kutsutud ja 
seatud loodut ,valitsema“ (1 Ms 
1:28), lisab ta omapoolse täpsustuse: 

Foto: Üllas Tankler 


Euroopa Metodisti Nõukogu delegaadid. 


»kõik sa panid tema jalge alla“ (Ps 
8:7). See väike viide näitabki ehk 
kõige paremini kätte, mis on ini- 
mese ja looduse suhetes viltu läinud. 
Sest Jumala plaan on olnud valit- 
semine, mis hoolib ja hoiab, mitte ei 
talla ja alluta. Jumala esmane plaan 
oli panna inimene ,, Eedeni aeda 
harima ja hoidma“ (1 Ms 2:15). Näi- 
tasin ka Rimi reklaami, mis kutsub 
üles elustiili loodust hoidvamaks 
muutma ja tõstatasin küsimuse, 
miks selline ülekutse jõuab meieni 
kaupluseketi, aga mitte näiteks 
kiriku kaudu. 

Ühises arutelus ja toetudes Saksa 


OPERA PER LE OHIESE EVANGELCHE METODISTE 14 (TALA = OHTE MORALE DA 1° 153/99 


SÕEMRO 


CENTRO DI STUDIO - VITA COMUNITARIA - CULTO 


ÜMEK esindaja Hans-Martin Renno 
poolt välja pakutud ettepanekutele 
konkreetse tegevusplaani osas kes- 
kendusime sellele, kas ja kuidas me 
igaüks omal maal ja omas kirikus 
võiksime teadlikult ja vastutustund- 
likult anda oma panuse kliima soo- 
jenemise aeglustumisse. Arutelu 
tulemusena sündinud lühike ühis- 
dokument, mille lõplik sõnastus on 
veel kujunemas, kutsub üles kõiki 
EMN liikmeskirikuid — seega ka 
meid siin Eesti Metodisti Kirikus — 
kasvatama teadlikkust sellest, et 
Jeesuse jüngriks olemine kannab 
endas ka vastutustundlikku suhtu- 


EMK Noortetoimkonna uued liikmed 


Kirikuvalitsuse poolt moodustatud 
meeskond on aasta jooksul veetnud 
aega nii koos noorte kui ka Juma- 
laga erinevatel üritustel. Meil on 
suur rõõm tutvustada toimkonda, 
kuhu kuuluvad nii noored kui ka 
kogemustega töötegijad, et ühes- 
koos jõuda kohalike noorteni ja 
sealt edasi ühiskonna väljakut- 
seteni — olles kui , sillaehitaja” tä- 
napäeva noorte ja Jumala vahel. 

Ele Paju 
EMK Räpina 


Maris Paas 
EMK Pärnu Agape 


Jane Soosaar 
EMK Reeküla 


Maria Tamm 
EMK Tartu Püha Luuka 


Benjamin Paju 
EMK Räpina 


mist kogu Jumala loodud maailma. 
Saame igaüks selles osas midagi ära 
teha, mõeldes järele oma tarbimise 
ja reisimise ja prügi tootmise üle 
ning tehes kasvõi väikesi muudatusi. 
Seda teadmises, et kõik see, mille 
Jumal kord Eedeni aias inimese 
hoole alla andis, on Jumala silmis 
jätkuvalt väärtuslik. Iga loomis- 
päeva lõpul vaatas Jumal oma loodu 
peale ja ütles selle kohta, et see on 


(3 


»hea“. 


MEELI TANKLER, 
EMK Pärnu Agape kogudus 


Vitali Baranov 
EMK Tallinna Kogudus 
Administraator 


Robert Tserenkov 
Eesti Metodisti Kirik 
Superitendent 


Urmas Sassian 
EMK Tallinn 


ELE PAJU 
EMK Noortejuht 


Foto: Üllas Tankler 


ÜMK Aafrika piiskopid taunivad kiriku lõhenemist 


Aafrika piiskoppide kogu koostas 6. 
septembril 2019 Zimbabwes, Mu- 
tares asuvas Aafrika Ülikooli üli- 
koolilinnakus toimunud iga-aastasel 
piiskoppide kogunemisel avalduse 
teemal ,, Aafrika kiriku ümbermõ- 
testamine: üleskutse taastada meie 
Aafrika identiteet muutuste valgu- 
ses. Reaalsused ülemaailmses me- 
todistlikus denominatsioonis". 

Enne avalduse koostamist suht- 
lesid piiskopid paljude erinevate 
Aafrika riikide metodistlike kogu- 
kondadega, kes pakkusid välja eri- 
nevaid konfessiooni tuleviku- 
plaane. 

Piiskopid teatasid, et on mures 
selle pärast, et Ameerika Ühend- 
riikide ÜMK kirikute juhtorganites 
toimub kümneid arutelusid ÜMK 
tuleviku teemal ilma keskkonve- 
rentside esindajate osaluseta, seal- 
hulgas ilma Aafrika esindajateta. 

Aafrika piiskopid kinnitavad, et 
Ühinenud Metodisti Kirik jätkab 
Aafrikas tegutsemist ka pärast 
2020. aasta üldkonverentsil vastu 
võetud võimalikke lõhestavaid ot- 
suseid. Seetõttu on piiskopid otsus- 
tanud mitte toetada ühtegi kavan- 
datavat seadust ega plaani, mis 
nõuaks Ühinenud Metodisti Kiriku 
jagunemist või laialisaatmist. 

»Me ei toeta ühtegi seaduseel- 
nõud, mis nõuaks Ühinenud Me- 
todisti Kiriku laialisaatmist. Peame 
oma väärtuseks olla ühendatuna ja 
ülemaailmse kirikuna, kes on pü- 
hendunud tegutsema Jeesuse Kris- 


EMK õnnitleb! 


Šotimaal, Glasgows, valiti 28. sep- 
tembril pastor Meego Remmel Euroo- 
pa Baptistiliidu presidendiks. Euroopa 
Baptistiliit (EBF) ühendab sadu tuhan- 
deid kristlasi üle Euroopa, Lähis-Ida ja 


Kesk-Aasia. Koduteel õnnitleb! 


tuse jüngritena maailma muut- 
miseks”, ütlesid piiskopid juba oma 
2018. aastal tehtud avalduses. 
Aafrika piiskopid märkisid, et 
nad on esitanud Ühinenud Meto- 
disti Kirikule kaks avalikku pöör- 
dumist 2015. ja samuti 2018. aasta 
septembris. Aafrika piiskopid rõ- 
hutavad, et uues avalduses on kokku 
lepitud alljärgnevas: 
" Aafrika kirikuna ei aktsepteerita 
ega toetata homoseksuaalset prak- 
tikat, kuna see on vastuolus püha- 
kirja õpetustega. 
» Eiaktsepteerita ühtegi plaani, mis 
nõuab kiriku likvideerimist ja vai- 
kimisi kiriku juhtimisorganite sul- 
gemist. 
» Isegi kui Ühinenud Metodisti 
Kirik lõheneb, jäävad Aafrika me- 
todistid endiselt Ühinenud Meto- 
disti Kirikuks. 
" Et jäädakse ka edaspidi evan- 
geelseks, misjoneerivaks ja Piiblile 
keskendunud kirikuks, mis on üht- 
aegu globaalne ja kokkuhoidev. 
Aafrika piiskopid väljendasid ka 
veendumust, et nad ei lase arutelu- 
des ega eelnõudes kiriku tervik- 
likkust lõhestada. ,,Me ei saa lu- 
bada, et ülemaailmse kiriku lõhe- 
nemine killustaks ka Aafrika 
kiriku. Me ei saa lubada, et kiriku 
lõhenemise pooldajad näevad meid 
järjekordselt teise klassi kodani- 
kena, keda vajatakse ainult siis, kui 
on vaja hääletustel meie hääli. 
Oleme liiga kaua olnud alama 
klassi kirik. Me usume, et aafriklas- 


JU 


Mego Remmel vasakult kolmas. 


ÜMK Aafrika piiskopid. 


tena on meil kirikus enesemäära- 
misõigus ja meil on õigus rääkida 
enda eest ja otsustada, kes me ta- 
hame olla,“ seisab avalduses. 

»2020. aasta üldkonverentsile 
minnes kutsume kogu konfessiooni 
esindajaid üles olema vaoshoitud 
ning üksteisest lugupidaval viisil 
kujundama loomupärase seksuaal- 
suse-alase seisukoha.“ 

Ühtlasi kutsusid = piiskopid 
Aafrika kirikut üles jätkama võit- 
lust selliste pahedega nagu rassist- 
likud ja ksenofoobsed rünnakud 
Lõuna-Aafrikas valgetest vähemuse 
vastu, samuti terroristlike grupee- 
ringute vastu nagu Boko Haram, 
ning ühendama jõupingutused vae- 
suse ja haiguste, nagu näiteks ma- 
laaria ja Ebola-epideemia tõkes- 
tamisel erinevates Aafrika osades. 


9. september 2019 


Allikad: UM News 
https://www.umnews.org/ 
https://www.umnews.org/en/news/african 
-bishops-say-they-oppose-separation-plans 
https://www.unitedmethodistbishops.org 

Esimene üleeuroopaline fokolaaride 
ja nende sõprade kokkutulek* 


okolaaride liikumine on 
rooma-katoliku kiriku allu- 
vuses. Tuumiku moodusta- 


vad täisliikmelisusega ja truuduse- 
vande andnud fokolariinid, kes või- 
vad aga olla erinevate kirikute ja 
kiriklike kogukondade kristlased. 
Samuti on fokolariinide hulgas 
maailma peamiste usundite liik- 
meid, aga ka inimesi, kellel puudub 
eriline usuline veendumus. Igaüks 
neist peab kinni liikumise eesmär- 
gist ja vaimust, järgides truult oma 
usu ja südametunnistuse ettekirju- 
tusi. Liikumise keskme moodusta- 
vad seega tsölibaadis elavate mees- 
te ja naiste, fokolariinide kogukon- 
nad, kes pühendavad oma elu 
Jumalale vaesuse, kasinuse ja kuu- 
lekuse tõotusega ning elavad eraldi 
majapidamistes, mida nimetatakse 
»focolares”, itaaliakeelsest sõnast 
»kodukolle”. Ka abielus olevad ini- 
mesed võivad olla nende kogukon- 
dade liikmeteks, jäädes samas oma 
perekonna juurde, kinnitades sel- 
lega oma pühendumist abielu sak- 
ramendile. Ka nemad peavad te- 
gema samasuguse evangeeliumi 
järgimise radikaalse otsuse ja and- 
ma tõotusvande, et luua läbi abielu 
enda ümber keskkonda, mis toob 
maailma ühtsust ja ühtekuuluvust. 
Fokolariinide keskusi või siis ma- 
japidamisi ümbritseb aga nn liiku- 
mise sõprade suurearvuline kogu- 
kond, kes ei ole seotud tõotusvan- 
dega ja keda loendatakse tänaseks 
päevaks maailmas üle 200 000 ini- 
mese. 


Kaks tähtpäeva 

Fokolaaride liikumise korraldatud 
esimene üleeuroopaline kokku- 
tulek, European Mariapolis 2019, 
sai alguse 14. juulil Tonadico lin- 
nakeses, mis asub kaunis Primiero 

European Mariapolis 2019 kokkutulekul. 


orus, suurejoonelises Dolomiitide 
mäestikus, Põhja-Itaalias. Kokku- 
tulek kestis neljas vahetuses kuni 
11. augustini 2019, kus osales kokku 
enam kui 2800 inimest kogu Eu- 
roopast. Koosviibimise kohaks oli 
valitud just see paik, kus seitseküm- 
mend aastat tagasi toimus foko- 
laaride liikumise rajaja Chiara Lu- 
bichi ja väikese grupi inimeste esi- 
mene kogunemine — ,,Mariapolis”. 
Sellesuvise suurürituse motoks oli: 
»Aim High!” (Kõrge eesmärk) Esi- 
meses vahetuses osalesid fokolaarid 
ja liikumise sõbrad Tšehhist, Slo- 
vakkiast, Suurbritanniast, Prant- 
susmaalt ja Itaaliast. Teises vahe- 
tuses Saksamaalt, Horvaatiast, Poo- 
last, Hollandist, Belgiast ja Iiri- 
maalt. Kolmandas vahetuses Vene- 
maalt, Ukrainast, Valgevenest, Lee- 
dust, Eestist, Sloveeniast ja Portu- 
galist. Neljandas vahetuses Unga- 
rist, Rumeeniast, Saksamaalt, His- 
paaniast ja Itaaliast. 

Eestlaste grupi moodustasid 
vaid neli inimest EMK Tallinna 


kogudusest. Kindlasti tuleb märki- 
da, et fokolaaridel on kontakte 
lisaks metodistidele ka Eesti baptis- 
tide, luterlaste, õigeusklike ja loo- 
mulikult katoliiklastega. 
Kokkutuleku põhjuseks oli ka 
teine tähtpäev. Kuuskümmend aas- 
tat tagasi kogunesid siinsamas pai- 
gas Põhja-Itaalias erinevate Euroo- 
pa riikide parlamentide saadikud 
palvetama, et pühitseda neitsi 
Maarjale oma riikide rahvad ja 
laiemalt kõik maailma rahvad. 
Igaüks neist erinevate parlamentide 
saadikutest kandis tol ajal südames 
oma riigi lootusi ja püüdlusi, mil- 
lele nad pidid vastama vastutus- 
tundlike ja sobivate poliitiliste 
valikutega. Nad seisid silmitsi olu- 
liste väljakutsetega ajal, mil ideo- 
loogiline konflikt jagas maailma 
vastandlikeks leerideks ja blok- 
kideks, mis ähvardasid uuesti 
maailmarahu. Pärast Teist maa- 
ilmasõda vajasid Euroopa riigid ja 
linnad uuesti ülesehitamist, eri- 
nevate kogukondade taasloomist, 


Foto: Andres Kapp 


majanduse arendamist ja seadus- 
likkuse tagamist. Kõik need olid 
kiireloomulised väljakutsed, mis 
nõudsid poliitilist pädevust ja 
ühiskonna eest hoolitsemist. Kuid 
need kokkutulnud poliitikud ei 
kogunenud tol ajal ümarlaua taha 
ega korraldanud rahvusvahelist 
tippkohtumist; selle asemel tulid 
nad kokku palvetama inimeste üht- 
suse eest. See oli tõepoolest eba- 
harilik valik, mis aitas tagada Eu- 
roopale tuleviku. 

Poliitiline maailm nõuab ka 
tänasel päeval oskust ja vastutust, 
ausust ja järjekindlust, oskust töö- 
tada kire ja julgusega. Kuid väärtus, 
mis poliitilisi tegevusi kõige enam 
tõhustab, on võime näha kauge- 
male, et kavandada ühiskonna tu- 
levasi raamistikke ja soodustada 
nende kasvu. 

Need poliitikud, kes kuusküm- 
mend aastat tagasi palusid Jumalalt 
ühtsuse kingitust ja otsustasid selle 
täitmisele pühenduda, teadsid, 
kuidas vaadata väga kaugele ette. 
Pärast liikumise rajaja Chiara Lu- 
bichi ideedega tutvumist olid nad 
saanud olulise õppetunni: univer- 
sumi olemuseks on ühtsus. See oli 
neile arusaadav enam kui ainult 
intellektuaalsel viisil, sest ühtsus oli 
fokolaaride eluviis ja norm: nad 
olid seda tegelikult igapäevaelu 
väiksemates või suuremates tege- 
vustes ja valikutes kogenud. Ühtsus 
hakkas elama selles uues liiku- 
mises, kuna see edastas erilist val- 
gust suhetele ühiskonnas, milles 
kutsuti kõiki inimesi üles muutu- 
misele, ükskõik mis olukorras nad 
ka ei oleks. 

Ka tänasel vastandumise ajastul 
peetakse inimeste head läbisaamist 
uueks ja revolutsiooniliseks viisiks 
elu ja maailma nägemisel. See pole 
lihtsalt ideaal nagu paljud teised, 
sest ühtsus tuleneb palvest, millega 
Jeesus ise Isa poole pöördus, kui ta 
tõstis oma silmad taeva poole ja 
palvetas, et kõik võiksid olla üks. 
Just selles palves saab inimkonna 
ajalugu uue tähenduse. Seepärast 
polnud ka juhus, et üks esimesi 


Eesti delegatsioon, vasakult: Tarmo Lilleoja, Harry Välja, Andres Kapp ja Allan Ventsel. 


Chiara Lubichit jälginud poliiti- 
kuid oli Itaalia parlamendi tuntud 
liige Igino Giordani. Ta tervitas 
ühtsuse ideaali, tõlgendades seda 
asjakohase väljendiga: ,,ajalugu on 
viies evangeelium”, sest ajalugu 
näitab Jeesuse palve ja seetõttu ka 
Jumala loomise plaani pidevat ja 
järkjärgulist täitumist. 


Liikumise eesmärgid 

Fokolaaride liikumise peamiseks 
eesmärgiks on erinevate kogukon- 
dade liikumine ühtsuse poole. See 
tähendab, et sotsiaalsed muutused 
võivad viia kodanikud, ühendused 
ja erinevad riigid ühtsema maailma 
poole, kus valitseb suurem soli- 
daarsus. Kõik, mis aitab kaasa 
kogukondade ja rahvaste koos- 
tööle, rahule ja suuremale lähe- 
dusele, on kooskõlas ehtsa aren- 
guga ja võimaldab edasiminekut. 
Teisisõnu, kui soovite oma rahvale 
midagi head anda, peate ka ise 
teiste rahvaste hüvangu nimel pa- 
nustama. Sellepärast kutsubki lii- 
kumine üles armastama oma 
naaberriiki kui enda oma. Armas- 
tama oma riigis isegi naaberparteid 
kui enda oma. 


Tänase päeva väljakutsed 
Väljakutsed, millega täna silmitsi 
seistakse, ei ole fokolaaride arvates 


vähem pakilised kui 60 aastat 
tagasi. Vastupidi — vajadus töötada 
ühtsuse nimel on tänapäeval veelgi 
selgem kui kunagi varem. Globaal- 
sed protsessid, mille tunnistajaks 
oleme, näitavad riikide, rahvaste ja 
kogukondade vastastikust sõltuvust 
meie planeedil. On saanud selgeks, 
et meie tänase päeva suured tee- 
mad on seotud kõigi inimeste jaoks 
elutähtsate teemadega: keskkon- 
na eest hoolitsemine, vanemad ja 
uuemad vaesuse tüübid, varjatud 
konfliktid ja sõjad, ränne globaal- 
ses mastaabis (mis kahjuks on ena- 
masti vaesuse, sõja ja kliimamuu- 
tuste tagajärg), rikkuse ebaõiglane 
ümberjagamine, loodusvaradele 
juurdepääs ja inimõiguste tunnus- 
tamine. Need küsimused läbivad 
tsiviil-, kultuurilisi ja poliitilisi eri- 
nevusi. Seetõttu kaasavad nad riike 
jätkuvasse dialoogi, mille eesmärk 
on arendada poliitilist integrat- 
siooni. 

Inimkonna tulevik palub valju 
häälega head läbisaamist. Foko- 
laaride liikumine reageerib sellele 
üleskutsele. Samas rõhutab liiku- 
mine just ühtsuses head läbisaamist 
erinevate rahvaste ja kogukondade 
vahel, mis aga ei tähenda rahvaste 
ühtesulandumist. 

Euroopa kokkutuleku lõpeta- 
mise koosolekul rõhutas lõppsõnas 

Foto: Tarmo Lilleoja 


Osalejad kogunevad. 


liikumise uus president Maria 
Voce: ,Ka täna, nagu 60 aastat 
tagasi, võime palvetada Jumala 
poole, et poliitikud seaksid eesmär- 
gi ühtsusele kõigi maapealsete rah- 
vaste vahel. Minu sügavam soov 
on, et selle palvega kaasneks uuen- 
datud pühendumine elada ühen- 


TÄHTPÄEVAD 


« 12.august 1944 Oystein Olsen, ÜMK piiskop — 75 


* 20. august 1939 Harald Põld, 


Eesti Misjoni Seltsi asutaja — 80 aastat surmast 
* 17. september 1889 Sankt-Peterburgi metodisti 


kogudus — 130 aastat 


* 21. september 1899 Aleksander Kuum, 
EMK superintendent — 120. sünniaastapäev 


Mälestuspäevad 


datud maailma nimel, nii isiklikult 
kui oma kogukonnana. Me levi- 
tame muutuste seemneid, mis on 
vajalikud oleviku ümberkujunda- 
miseks ja kirjutame uusi lehekülgi 
inimperekonna ajaloos ühtsuse 
poole liikudes.” 


*Artikkel refereerib liikumise presidendi 
Maria Voce ettekannet European Mariapo- 
lis 2019. 

Samuti on kasutatud www.focolare.org 
materjale 


ANDRES KAPB 
EMK Tallinna kogudus 


SÜNNIPÄEVAD 


23. juuli 

28. august 

7. september 
11. september 
14. september 
24. september 


Urve Pärnamets 80 
Maimu Helde 90 
Tiina Koppel 70 
Leili Kolk 70 

Arvo Nurmsalu 80 
Emo-Imbi Sivadi 75 


EMK õnnitleb: 


21. august 
14. september 


* 23.august 1939 Molotov-Ribbentropi pakti 


allkirjastamine Moskvas, kommunismi ja natsismi 


ohvrite mälestuspäev 
« Baltiketi 30. aastapäev 


« september 1944 eestlaste suurpõgenemise 


75. aastapäev 


* 22. september vastupanuvõitluse päev 

Joel Rang 60 
Peeter Piirisild 92 


Foto: Andres Kapp 


äna on vanavanematele 


Aleksander 
pühendatud päev. See on 


T hea, et ka vanemat põlv- 


konda meelde tuletatakse. Tahan 
tänulikult meenutada oma krist- 
likke vanemaid, kes mõlemad kuu- 
lusid sellesse kogudusse aktiivsete 
liikmetena. Nende kutsel tulin 
1951. a (68 a tagasi) ühel novemb- 
rikuu neljapäeval Mere puiestee 
kirikus toimunud metodistikogu- 
duse palvetundi, kus mul oli esi- 
mene isiklik kokkupuude pastor 
Aleksander Kuumaga. Olin 14aas- 
tane, kopsutuberkuloosi põdev 
teismeline. Ka kooliskäimisse oli 
tekkinud pikem paus. 

Mere puiestee kiriku väike saal 
oli puupüsti palvelisi täis. Puupüsti 
rahvast täis — nii võis iseloomus- 
tada kõiki Mere puiestee kirikus 
toimuvaid metodisti koguduse 
jumalateenistusi. Talviti konden- 
seerus hingeaur külmadele seintele 
ning oli näha, kuidas peenikesed 
veenired alla valgusid. Leidsin ühe 
vaba tooli kantsli läheduses ning 
kuulasin pingsalt, mida rääkisid 
mõlemad kohal viibivad pastorid: 
Aleksander Kuum ja Hugo Oengo. 
Pastor Kuum, kes seda palveteenis- 
tust tol õhtul juhatas, nii on mul 
praeguseni pilt temast vaimusil- 
mas, naeratas, vaatas rahva poole ja 
esitas üleskutse, mille ta oli palju 
kordi esitanud inimestele, kellele ta 
oli kuulutanud, et Jeesus on Tee, 
Tõde ja Elu. ,,Ta on tulnud, et meil 
oleks elu ja seda ülirohkesti.” Ta 
võtab vastu igaühe, kes mõistab, et 
ta on patune ja vajab Päästjat. Jah, 
ta kuulutas ka tol õhtul seda vana 
head lugematuid kordi lugematu 
arvu inimeste poolt läbiproovitud 
ja kogetud rõõmusõnumit — evan- 
geeliumi. 

Mullegi silma vaadates küsis: 
»kas on siin täna õhtul ükski ini- 
mene, kes tahaks oma elu usaldada 
Jumala kätesse?” Tol õhtul olin 
mina üks neist, kes seda kõigest sü- 


Kuum 120 


damest tahtis. Panin koos teistega 
oma põlved palvekoja põrandale ja 
ütlesin oma soovi kogelevas palves 
Jumalale. 

Sellest päevast on möödunud 68 
aastat. Täna toon Jumalale südam- 
likku tänu pastor Aleksander Kuu- 
ma eest, kelle veenev kutse järgida 
Jeesust on mind õnnistanud rikka- 
likult kõik need paljud aastaküm- 
ned. Kuidas küll ma võlgnen tänu 
AI. Kuumale ja tema kaaspastor 
Hugo Oengole võimaluse eest nen- 
de jutluste ja eeskuju kaudu Juma- 
lat ja Tema sõna tundma ja armas- 
tama õppida! Ja et metodisti kiriku 
rüpes õpetati meid armastama ja 
hindama kõiki Jumala lapsi. Ma 
võlgnen tänu pastor Kuumale ka 
selle eest, et ta 52 aastat tagasi kut- 
sus mind pühenduma pastoritööle. 

Et seda järgnevat osa AI. Kuuma 
elust mõista, pean natukene valgus- 
tama ajaloolist tausta. 

Eelpool mainitud perioodil va- 
litses stalinistliku terrori õhkkond: 
massiküüditamised, kõikvõima- 
likud repressioonid, jälitamised, 


Foto: EMK kogu 


lugematud sunnitöölaagrid. Kirik 
ja vaimulikkond liigitati samuti 
rahvavaenlaste poolele, mis kuulus 
likvideerimisele, mida oli juba suu- 
res mastaabis tehtud. Mis Eestisse 
puutub, siis oli suur hulk vaimu- 
likke juba kas tapetud või vangi- 
laagreis. Ja need, kes olid veel va- 
baduses, olid KGB hoolika järele- 
valve all. 

Eriti teravaks pinnuks partei- 
bosside ja KGB silmis oli Tallinna 
metodisti kogudus. Miks? 

Tõenäoliselt oli see tol ajal üks 
väheseid, kui mitte ainuke kogu- 
dus, mis kasvas. See oli midagi, 
mida tolleaegsed võimurid ei suut- 
nud taluda. Ja mida nad pidid kir- 
jutama Moskvasse saadetavatesse 
aruannetesse religioossete igandite 
likvideerimise kohta Eesti NSV-s ? 

1949. aasta massiküüditamisele 
järgnes 1950. aasta Kommunistliku 
Partei Keskkomitee pleenum, mille 
otsuste põhjal represseeriti ka see 
osa eesti intelligentsist, kelles kaht- 
lustati leiduvat kasvõi vähimalgi 
määral rahvuslikku hõngu. Sellesse 
kategooriasse oli arvatud ka vaimu- 
likkond. Tolleaegseid suhteid oku- 
patsioonivõimude ja Tallinna me- 
todisti koguduse vahel iseloomus- 
tab NSV Liidu Ministrite Nõukogu 
juures asuva Usukultusasjade Nõu- 
kogu Voliniku ENSV-s sm Kivi kiri 
EK(b)P Keskkomitee sekretärile sm 
Käbinile, 31. augustil 1951. aastal. 
(Salajane). Suhteliselt pikas, volini- 
kult parteibossile saadetud kirjas 
ja parteibossilt KGB ülemustele 
saadetud kirjas kurdab volinik, et 
kui Nõukogude valitsuse taotlusel 
suleti metodistide palvemaja (Pet- 
lemma kirik — 200 liiget) Kopli tn. 
92A ja metodistide usuühingu 
tegevus sai üle viidud adventistide 
palvemajja Mere puiesteel, (tsitee- 
rin:) »Siis uues asukohas aga algas 
metodistide vaimulikest koosole- 
kutest osavõtjate arv järjekindlalt 
suurenema. Esmajoones pühapäe- 

vastel hommikustel jumalateenis- 
tustel. 

1. jaanuariks 1951 oli metodis- 
tide usuühingus 192 inimest, kuid 
praegusel momendil 350—375 ini- 
mest ja vaimulikest koosolekutest 
võtab osa keskmiselt 400 inimest. 
Usklike arvu suurenemine on teos- 
tunud just käesoleva aasta jooksul. 
(Tegelikult 1951. a 7 kuu jooksul.) 

Jälgides metodistide usuühingu 
tegevust, eriti viimastel kuudel, sel- 
gus, et nende presbüter (s.t vanem 
või pastor) Kuum oli läinud tege- 
vusele, mille eest pidin tegema 
isiklikult temale, metodisti kiriku- 
valitsuse juhatajale ja u/ü täitev- 
organi liikmetele (kog. juhatusele) 
märkusi, et normaliseerida usklike 
tegevust usuühingus.“ (s.t Tallinna 
metodisti koguduses.) 

Edasi pani volinik Al. Kuumale 
süüks, et ta oli kogudusse võtnud 
ühe nelipüha koguduse liikme, 
kuid nelipühakirik oli NSV Liidus 
keelatud ja julmalt jälitatud. Samuti 
häiris võime see, et peale jumala- 
teenistust pastorid palvetasid nen- 
de inimestega, kes soovisid krist- 
lasteks saada, ja ka nendega, kes 
soovisid eestpalvet oma tervise- 
probleemide pärast. Seda nimetati 
kinniste koosolekute pidamiseks, 
kuigi kiriku uksed olid ka sel ajal 
kõigile avatud. Väga pahaks pandi 
seda, et pastor Kuum andis jumala- 
teenistustel sõna ka koguduse liik- 
metele, et oma usku tunnistada. 
Seegi oli rangelt keelatud. Siis 
punavõimude viha meie pastori 
vastu järjest kasvas. 

Tsiteerin: , Nende koosolekuil ei 
esinenud ainult registreeritud usu- 
kultusteenistuja, vaid terve rida te- 
gelasi, kelledest eriti väljapaistva 
osa moodustab üks isik. See on 
endine Tallinna Polütehnilise Insti- 
tuudi professor Hugo Oengo. Hugo 
Oengo on seega pärast tema vabas- 
tamist kõrgemate õppeasutuste 
tööst, lülitunud aktiivselt metodis- 
tide usulisse liikumisse Tallinnas ja 
moodustab praegu koos presbüter 
(pastor) Kuumiga metodistide juu- 
res autoriteetse tuumiku,” kurdab 

usuasjade volinik parteibossile 
Käbinile ja KGB ülemaile. Aga selle 
viimase lause eest paneksin volini- 
kule 5+. Paremini ei saagi iseloo- 
mustada tolleaegset olukorda Eesti 
Metodisti Kirikus. 

Tegelikult pastor Oengo vallan- 
dati Tallinna Polütehnilisest Insti- 
tuudist. 

»Oengo ei jätnud märkimata ka 
seda, et ta just usu pärast on palju 
kannatanud ja et teda sellepärast 
senini kõigist ametitest on vallan- 
datud ja tal oleks väga raske, kui ta 
peaks loobuma usulisest tegevu- 
sest.” Tollel Kuuma ja Oengo kõ- 
nelusel volinikuga tõid mõlemad ka 
näiteid Jumala vastustest palvetele 
haigete pärast. Ja volinik lisab kirjas 
Käbinile selle kohta oma kommen- 
taari: "Need muidugi ei ole ainu- 
kesed juhtumid nende elus, need 
on viimased. Niisuguseid juhtumid 
ongi põhjusteks, et Kuum ja Oengo 
palvemajas peavad palvetamist 
arstliku iseloomuga... Ma olen lu- 
genud suurel hulgal sektantlikku 
kirjandust”, jätkab volinik , ja olen 
leidnud neis palju näiteid, kus 
Jumal palvete alusel ei ole keel- 
dunud oma abist palvetajaile. Kuni 
5. juulini oli olukord palvemajas 
järgmine: 12. juunil pidas koos- 
oleku Oengo, 14., 17., 21. — jälle 
Oengo. Registreeritud usukultuse 
teenistujaks on aga presbüter Kuum. 
31. juulil tegin teistkordse hoiatuse 
presbüter Kuumile. Ülesandeks on 
nüüd jälgida metodistide usuühin- 
gute tegevust. Erilise tähelepanu all 
on aga Tallinna metodistide usu- 
ühingu tegevus. Kui siin jätkatakse 
tegevust endistel rööbastel, tuleb 
arvestada karmimate abinõude 
rakendamist, millega märgin pres- 
büter Kuumi arvelt võtmist. Kuu- 
mile ma tegin teatavaks, et usu- 
ühingu tegevuse voolamine võib 
tuua tagajärjed, väga rasked. Kuum 
mõistis selle all usuühingu likvi- 
deerimist ja andis vastuse, millest 
tuli järeldada järgmist: Koguduse 
likvideerimisel inimesed jäävad ja 
nad hakkavad koos käima korte- 
rites gruppidena.” 


Allkiri ....Kivi (NSV Liidu Mi- 
nistrite Nõukogu juures asuva 
usukultusasjade Nõukogu volinik) 


See kirves, mis oli rippunud juba 
mõnda aega pastor Kuuma pea 
kohal, langes täie raskusega alla 
ühel 1952. a maikuu ööl, kui Al. 
Kuum arreteeriti. Järgnes kuude- 
pikkune ülekuulamine KGB pea- 
majas Pagari tänaval. Seejärel la- 
vastati kohtuprotsess ülemkohtu 
hoones Pärnu maanteel, mida 
võisin oma silmaga näha ja kõrvaga 
kuulda. Prokuröriks oli üks vene 
keelt kõnelev ja ägedalt žestiku- 
leeriv tegelane. Kohus läks otsust 
langetama. See käis kähku, sest tol- 
leaegse tava järgi oli otsus juba 
ammu tehtud kusagil mujal ja sel- 
lele kohtuks nimetatud nukuteat- 
rile vastav korraldus kätte antud. 
Otsus oli tehtud arvestusega, et see 
Kristuse rõõmusõnumi kuulutaja 
enam iialgi ei saaks häirida puru- 
ateistlikku ja vägivaldset nõuko- 
gude võimu. Otsus kõlas: 25+5 
aastat sunnitöölaagrit koos kogu 
vara konfiskeerimisega. Meelde on 
talletunud pilt sellest, kui pastor 
Kuum kahe relvastatud konvoi sõ- 
duri vahel väljus kohtusaalist kori- 
dori ja, silmates seal oma kallist 
Agathet, abikaasat ja nende 7 lapse 
ema, sirutas käe välja, et ta põske 
jumalagajätuks puudutada, siis tegi 
üks konvoisõduritest seda takistada 
püüdva liigutuse. 

Järgnesid neli Siberi aastat: 
põgenemiskatse, üksikvangistus ja 
laululooming, Stalini surm, Hrušt- 
šovi sula ja paljude vangide vabas- 
tamine. Tagasi kodumaal 1956. a, 
ärkamisajad Mere puiestee kirikus, 
koguduse jõudne kasv. 

Sa oled nüüd Jeesuse juures 
koos paljudega, keda sa oma maise 
elu päevil Teda järgima kutsusid. 
Suur tänu sulle! Jumala võrratule 
armule lootes, nägemiseni! 


OLAV PÄRNAMETS, 
8. september 2019 


Foto: Marika Heinpalu-Kuum 


Aleksander Kuuma perest 


Kuuma pere (Agathe ja Aleksander 
Kuuma järeltulijad ning hõimla- 
sed) on nüüd juba enam kui 40- 
liikmeline ja tõenäoliselt kasvab 
veelgi. Mul on hea meel tõdeda, et 
saame omavahel hästi läbi, hoiame 
kokku ja püüame perekondlikke 
traditsioone säilitada. Võib-olla 
aitab meid see, et mina ja mu õed- 
vennad — Aadu, Leev, Toomas, 
Naatan, Ruth, Vilja ja Mati — kas- 
vasime üles suures peres, kus valit- 
ses üksmeel ja hoolivus. Samas pole 
me unustanud ka tõdemust, et head 
suhted ei püsi iseenesest ning ole- 
me ka ise püüdnud selle nimel 
tegutseda. Ühisüritustest kuulub 
kõige tähtsamate hulka iga-aastane 
perekonna jõuluõhtu, mida korral- 
dame jõulureedel isa-ema viimases 
kodus Mustamäel. Seal laulame 
jõululaule ( muuhulgas isa lemmik- 
laulu , Vaikselt sajab lund”), lapsed 
loevad ette jõuluevangeeliumi, va- 
hetatakse kingitusi ja ei puudu ka 
jõululaud. 

Olulisel kohal iga-aastaste ühis- 
ürituste reas on Kuuma pere spordi- 
päev, mis toimub juulis rotatsiooni 
korras kas Muhus, Viinistul või 
Haapsalus. Võisteldakse rahvalikel 
aladel (korvivisked, jalgpallilöögid, 
ketasgolfi visked, noolevisked jne) 
ning üldvõitja saab rändkarika, mis 


kannab nimetust Alexander Cup. 
Viimast on üle antud juba üle 20 
korra (aasta). 

Armastatud ürituseks on kuju- 
nenud iga-aastane Tallinnas toi- 
muv tenniseturniir, mida peetakse 
nn. »igamehe paarismängu” for- 
maadis, kus kõige tugevam mängija 
pannakse paari kõige nõrgema 
mängijaga jne. Tennisemängijaid 
on meie peres juba üle 20 ja valdav 
osa neist osaleb ka sellel turniiril. 
Turniir lõpeb ühise kohvilauaga ja 
võitjate autasustamisega. 

Muhus, kus ühisel krundil asu- 
vad minu ja mu poja Ardi suve- 
majad, oleme mõnel viimasel aastal 
pidanud nn. ,,kohvikupäeva”. See 
pakub palju elevust lastele, kuna 
nad osalevad nii toitude valmis- 
tamisel kui ka esinevad kontserdil. 
Tänavusel kohvikupäeval külastas 

NL 
Isa-ema kuue lapsega. 


meid muide ka EELK peapiiskop 
Urmas Viilma oma abikaasaga. 
Viimane juhatab Tallinnas kooli, 
kus õpivad minu tütre Mariti lap- 
sed. Suvel on meid Muhus külas- 
tanud ka Olav Pärnametsa poja 
pere, Taavi Hollmanni pere ja tei- 
sedki. 

Meie pere ühistegevuste hulka 
kuuluvad veel sünnipäevade tähis- 
tamised, haudade hooldamine ja 
külastamine, laste pühapäevakoolis 
õppimine ja ka pühapäevahommi- 
kuste jumalateenistuste külastami- 
ne (mis võiks küll olla aktiivsem). 

Ma loodan, et meie pere emal ja 
isal on meist hea meel. Meie omalt 
poolt peame oluliseks tõdemust, et 
austa oma isa ja ema, siis käib su 
käsi hästi maa peal. 


LEEV KUUM, 
Agathe ja Aleksander Kuuma poeg 


Kuuma järeltulijad 
tänapäeval 
(Aleksander Kuuma 
mälestamisel 

8. septembril 
Tallinna metodisti 
koguduses). 


KODUTEEL 3/2019 19 


AJALUGU 


TOOMAS PAJUSOO 


Kristlike töötegijate ettevalmistamine 
Eesti Metodisti Kirikus 


»Tuletage meelde endisi asju ...” 


(Jesaja 46:9) 


Seoses Eesti Metodisti Kiriku Teoloogilise Seminari 25. aastapäevaga annan 
lühiülevaate kristlike töötegijate ettevalmistamisest Eesti Metodisti Kirikus 
alates 20. sajandi algusest kuni tänapäevani. 


4. Õppetöö nõukogude võimu 
perioodil 

Nõukogude võimu perioodil toi- 
mus jutlustajate ettevalmistamine 
Tallinnas, EMK keskuse hoones, 
aadressil Apteegi tn 3 nii Eesti 
Metodisti Kirikule tervikuna kui ka 
Tallinna metodisti kogudusele, kui- 
gi ametlikult ei olnud taoline tege- 
vus võimuorganite poolt aktseptee- 
ritud. 

Lühiülevaate tehtud õppetööst 
saame Tallinna koguduse diakoni 
Harald Altoki aruandest (06. 03. 
1981), mille ta esitas EMK keskuses 
Apteegi tn 3. Harald Altok oli ka 
ise mõnda aega Tartu Ülikooli usu- 
teaduskonnas õppinud, kuni nõu- 
kogude võim 6. augustil 1940 tema 
teoloogilised õpingud katkestas. 

Noorte individuaalset õppetööd 
seminari korras alustati esmalt 
Tallinna koguduses 1965. a talvel 
tolleaegse superintendendi Aleks- 
ander Kuuma algatusel, kes ka 
moodustas vastava komitee (Hugo 
Oengo, Paul Kornel, Friedrich 
Männamaa, Harald Altok ning lek- 
toritena väljaspool Tallinnat Ferdi- 
nand Tombo ja Jaan Puskay). 
Õppekava koostati Evangeeliumi 
Kristlaste Baptistide Liidu õppe- 
kava järgi. Sellest nn ,põrandaalu- 
sest seminarist“ võtsid osa mitmed 
meie pastorid, kel polnud võimalik 
nõukogude võimu ajal teoloogilist 
väljaõpet saada. 

Olav Pärnamets meenutab 
õpinguaegu Apteegi tänaval oma 
eluloolises raamatus ,,Elu armu 

arvel“: , Ma ei kahtle, et KGB-s 
teati, et selline õppus käib. Aga ma 
ei tea, et sellest erilist pahandust 
oleks olnud. Vähemalt minu kõrvu 
ei ulatunud midagi. Loomulikult 
solgutas KGB juhtivaid inimesi, 
nagu tol ajal ikka. Käisid enam- 
vähem regulaarsed ülekuulamised, 
kus oli vaja Jumalalt armu ja tar- 
kust ja tasakaalukust, et jälgida, et 
sa kellelegi kahju ei tee ja mitte 
ühtegi niisugust sõna ei poeta, mil- 
lest võidaks kinni haarata või mille 
põhjal võiks kellelegi repressioone 
rakendada.“' 

Paari aasta möödudes soikus 
õppetöö mitmesugustel põhjustel, 
millest peamine oli konsultatsioo- 
nide ja kontrolltööde läbiviimiseks 
vajaliku ruumi puudumine kogu- 
duse majas, kus esmaspäeviti, 
kolmapäeviti, reedeti ja laupäeviti 
olid ruumid kooriproovideks hõi- 
vatud. Ka teisipäeva ja neljapäeva 
õhtud olid kinni, sest Mere puiestee 
kirikus toimus kaks teenistust jär- 
jest — kell viis ja kell seitse. Seetõttu 
võidi õppetööks koguneda vaid 
reede õhtuti alates kell 21.00 või 
pühapäeviti alates kell 17.30. Need 
ajad olid aga paljudele vastuvõeta- 
matud. Siiski toimus ajavahemikus 
3. novembrist 1968 kuni 9. juunini 
1969 viisteist loengut-konsultat- 
siooni vendade Aleksander Kuuma, 
Hugo Oengo, Friedrich Männa- 
maa, Johannes Klementi, Kaljo 
Raidi (Kohila EKB koguduse va- 
nem) ja Harald Altoki poolt. Mõn- 
da aega juhendas homileetilisi 


harjutusi Rikhold Klaas. Õppejõud 
valmistasid käsitletavast materjalist 
ette kirjutusmasinal trükitud kor- 
ralikud konspektid, mis olid õpi- 
lastele suureks abiks. 

1976. aastal alustati kirikuvalit- 
suse korraldusel süstemaatilist 
õppetööd, millesse lülitusid ka 
noored teistest metodisti kogu- 
dustest. 29. maist 1976 kuni 21. 
veebruarini 1981 peeti 29 seminari. 
Ettekandeid-konsultatsioone on pi- 
danud vennad Hugo Oengo, Olav 
Pärnamets, Jaan Puskay, Heigo 
Ritsbek, Leopold Kivimägi, Enn 
Kivinurm ja Harald Altok. Õppe- 
programmi kuulusid järgmised 
õppeained: 

Jeesuse elu 

Sissejuhatus dogmaatikasse 

John Wesley elulugu 

Piiblimaade geograafia 

Iisraeli rahva ajalugu 

Ülevaade Piiblist — Vana 

Testament 

7. Uus Testament; Piibel eesti 
keeles 

8. Jeesuse tähendamissõnad 

9. Metodisti kirikukord (osaliselt) 

10. Üldajalugu — Rooma riik 

11. Kristluse ajalugu kuni ratsiona- 
lismini 

12. Charles H. Spurgeoni jutluste 
näitena ,,Uus edasiminek“ 

Lisaks loetelule on õpilaste poolt 

läbi töötatud üksikud Vana ja Uue 

Testamendi piibliosad ja esitatud 

kirjalikud kokkuvõtted ühisarut- 

eluks. Seminaridest on eelpool 

märgitud ajavahemikul osa võtnud 

540 õpilast; keskmine osavõtjate 

arv seminari kohta 18, suurim 27, 

väikseim 11. Isikuliselt on semina- 

ridest osa võtnud: 

Tallinna kogudusest: Heiti Au- 


A. PUUE NE 


lis, August Grant, Matti Hollman, 
Jüri Kann, Arvid Kask, Viktor 
Kertsmann, Levi Kivi, Heidi Le- 
pisto, Tõnu Lepisto, Toomas Paju- 
soo, Ilmar-Jaak Pantelejev, Peeter 
Põlluveer, Kalju Roosnurm, Ants 
Saluraid, Elmet Saupõld, Mati Soo- 
de, Üllas Tankler, Rein Truss. 

Tartu kogudusest: Toivo Jürgen- 
son, Hillar Kammer, Tõnu Kuuse- 
maa, Vello Niilo, Eevi Ploomipuu, 
Heino Ploomipuu, Mart Vähter. 

Rakvere kogudusest: Enn Kivi- 
nurm, Endel Punga, Stanislav Sirel, 
Ülo Säde. 

Haapsalu kogudusest: Urmas 
Rahuvarm. 

Kingissepa (Kuressaare) kogu- 
dusest: Tiit Henno, Aleksander 
Lember, Arvi Väli. 

Paide kogudusest: Martin Säägi. 

Narva kogudusest: Peeter Piiri- 
sild. 

Pärnu kogudusest: Gennadi 
Ivanov. 

Harald Altok võtab õppetöö 
tulemused kokku alljärgnevalt: 

»Kui kõik õppijad püüaksid 
reeglipäraselt seminaridest osa 
võtta (üks kord kuus), oleksid tule- 
mused märksa suuremad, kasu- 
likumad. Kahjuks leidub peale- 
hakkajaid, kes peatselt tagasi tõm- 
buvad, hoolimata sellest, et vaid 
süstemaatiline õppimine tuleb ka- 
suks Jumala riigile, kogudusele, 
kuhu õppija kuulub ja temale en- 
dale. [...] Julgen loota kirikuvalit- 
suse soovitusele koguduste vane- 
maile, nende poolt noorte õhuta- 
miseks õppimisele, mis ärataks 
indu teadmiste omandamiseks Ju- 
mala riigi kasuks, mida pakub 
ülalpool märgitud õppetöö.“ 


5. Õppetöö taasiseseisvunud Eesti 
Vabariigi perioodil 

Esimesed erakoolid taasiseseis- 
vunud Eestis avati 1988. aastal. Õi- 
guslikult sätestas erakoolide taas- 
tekke 1992. aastal jõustunud Eesti 
Vabariigi haridusseadus. 2. juunil 
1993 võeti vastu uus erakoolisea- 
dus? ja 28. juulil 1993 kinnitati Kul- 


tuuri- ja Haridusministeeriumi 
määrusega nr. 11 ,,Kõrgkoolide 
litsenseerimisstandardid.“ Need 
haridussüsteemis toimunud muu- 
datused lõid soodsa pinna, et asu- 
tada 1994. aastal EMK Teoloogili- 
ne Seminar (inglise keeles Baltic 
Methodist Theological Seminary). 
Esimene suurem läbimurre toimus 
1998. aasta kevadel, kui seminarist 
sai riiklikult akrediteeritud raken- 
duslik erakõrgkool ja seminari 
lõpetas esimene lend üliõpilasi. 

Seminari esimese lennu vilist- 
lasena tahan tänada Jumalat semi- 
nari kui suure ime eest ja anda 
lühikese tagasivaate selle sünni- 
loost. Enne selle kauaaegse unis- 
tuse realiseerumist tuli teha palju 
eeltööd. 1989. aastal, veel enne kui 
Eestis hakkasid puhuma vabaduse 
tuuled, tekkis EMK Tallinna ko- 
guduse juhatuses soov hakata 
taotlema linnavõimudelt krunti 
uue kiriku ehitamiseks. Kogu asja- 
ajamine oli pikaldane ja vaevaline. 
Tuli läbi minna isegi kohtu kada- 
lipust, et tõestada meie kiriku järje- 
pidevust. 22. detsembril 1992 
tunnistati Eesti Metodisti Kirik 
omandireformi õigustatud subjek- 
tiks ja Eesti Piiskopliku Metodisti 
Kiriku õigusjärglaseks. Kirikuvalit- 
sus pöördus korduvalt Tallinna 
Linnavalitsuse poole taotlusega 
krundi eraldamiseks EMK Tallinna 
koguduse uue kirikuhoone ehita- 
miseks. Meile pakuti mitmeid eri- 
nevaid variante, mis ei olnud su- 
gugi sobivad. Alles 1993. aastal, 
pärast kaua aega kestnud palveid 
Jumala poole, naeratas meile õnn 
Narva mnt 51 krundi näol, mis 
oma asendi ja võimaluste poolest 
ületas kõik eelmised. 

1993. aasta augustis sõlmiti le- 
ping arhitektuuribürooga ,,Kün- 
napu € Padrik“ eskiisprojekti val- 
mistamiseks. Sama aasta 16.—22. 
septembrini külastas EMK delegat- 
sioon (superintendent Olav Pärna- 
mets abikaasa Urvega ja pastor 
Toomas Pajusoo abikaasa Heidiga 
ning Patrick Friday USAst) Soulis 


asuvat Kwang Limi kogudust sealse 
vanempastori dr Sundo Kimi kut- 
sel. Oli raske tagasi hoida rõõmu- 
pisaraid, kui maailma suurim ko- 
gudus lubas toetada meie uue 
kiriku ehitamist märkimisväärse 
summaga — ühe miljoni USA dol- 
lariga. See oli selge palvevastus ja 
märk, et Jumal on selles ettevõt- 
mises meiega. 

Nii see töö algas: 28. mail 1994 
toimus uue kirikuhoone — algse 
nimega Balti Misjonikeskuse — 
krundi õnnistamine ja 1. oktoobril 
1994 nurgakivi asetamine piiskop 
Hans Växby poolt. Jumal inspi- 
reeris meid ehitama mitte ainult 
kirikut, vaid multifunktsionaalset 
kompleksi, kuhu kuuluvad kõik 
koguduse tööks vajalikud abi- 
ruumid, ning tänu Wes Griffini 
initsiatiivile ka teoloogiline semi- 
nar, mille juurde planeeriti õppe- 
klassid ja raamatukogu. Kõigist 
kiriku ehitamisega seotud imedest 
võiks palju rääkida, kuid tuleme 
nüüd kristlike töötegijate koolituse 
juurde taasiseseisvunud Eestis. 

Juba Eesti taasiseseisvumise 
eelõhtul ehk nn , perestroika“ ajal 
muutus olukord leebemaks. Mit- 
med töötegijad said võimaluse sõita 
välismaale õppima. Neist esimene 
oli Üllas Tankler, kes 1988. aastal 
läks Bad Klosterlausnitzi metodisti 
seminari Ida-Saksamaal, mille ta 
edukalt lõpetas ning täiendas end 
ka misjonikolledžis Inglismaal. 
1991. aastast sai temast Tartu Kõr- 
gema Usuteadusliku Seminari õppe- 
jõud ja septembrist 1994 EMK 
Teoloogilise Seminari hinnatud 
õppejõud. 1989. aasta sügisel õnnes- 
tus mul minna kolmeks kuuks 
teoloogiakursusele Santalasse, Soo- 
mes (Hankoniemen Kristillinen 
Opisto). Sama aasta veebruaris 
emigreerus Tallinna metodisti ko- 
guduse abipastor Heigo Ritsbek 
USAsse ja septembris alustas õpin- 
guid Asbury Teoloogilises Semi- 
naris.* 1989. aastal õppis Helle 
Uusmäe Göteborgis Överäsi Me- 
todisti Teoloogilise Seminari Piib- 

likoolis. Mitmed tolleaegsed noo- 
red, nagu Tarmo Lilleoja, Kaja Kivi 
(praegu Rüütel) ja Helen Piirsalu 
õppisid Inglismaal Cliff Kolledžis, 
kusjuures viimane jätkas õpinguid 
Cambridge'i Ülikooli doktoran- 
tuuris. Kai Prints (praegu Nelson), 
Mark Nelson ja Kersti Raudsepp 
õppisid Rootsis, Säffle linnas Põh- 
jamaade Piibli Instituudis. Kersti 
Raudsepp jätkas õpinguid Hollan- 
dis Tyndale Instituudis ja omandas 
1994. aastal magistrikraadi. Koos 
temaga lõpetas sama instituudi 
magistrikraadiga ka Margit Sepp 
Oleviste kogudusest, kellest hiljem 
sai seminaris minu diplomitöö ju- 
hendaja. Samal aastal lõpetas 
Andrus Norak magistrikraadiga 
Asbury Teoloogilise Seminari. Seda 
õppijate nimekirja võiks veelgi 
jätkata. 

9. jaanuaril 1993 tegi EMK 
Haridustoimkond EMK Valitsusele 
protseduurilise ettepaneku selgi- 
tada välja inimesed, keda Eesti 
Metodisti Kirik õppima lähetab: 
1) Kogudus esitab kandidaadi 
(selle aluseks on juhatuse või aasta 
peakoosoleku otsus), lisades põh- 
jenduse ning selgituse; 

2) EMK Valitsus vaatab kandida- 
tuuri läbi ning positiivse otsuse 
korral annab küsimuse haridus- 
toimkonnale lahendamiseks, prob- 
leemide väljaselgitamiseks ning 
seisukohavõtuks; 

3) Haridustoimkond esitab oma 
töö tulemused EMK Valitsusele 
ning EMK aastakonverentsile. Lõp- 
liku otsuse langetab aastakonve- 
rents. 

Põhjus taoliseks protseduuriks 
oli vajalik, vältimaks liiga kiireid ja 
ennatlikke otsuseid. Igal õppuril 
peab olema kindel veendumus, et 
tema selja taga on EMK toetus ja 
autoriteet. Samas peaks see aga 
kohustama neid oma õpingute lõp- 
pedes aktiivselt teenima Eesti Me- 
todisti Kiriku erinevates töövald- 
kondades. 

Tollal kuulusid EMK Haridus- 
toimkonda Taavi Hollman, Kaupo 

Kant, Tõnu Kuusemaa, Tarmo 
Lilleoja, Toomas Pajusoo, Olav Pär- 
namets, Ulvi Ritsbek, Priit Tamm ja 
Üllas Tankler. Haridustoimkonna 
üheks põhiliseks eesmärgiks oli 
välja selgitada, mis suunas vaimu- 
like töötegijate koolitamisel edasi 
minna. Kaalukausil oli kas piibli- 
kool või piiblikolledž ning hari- 
dustoimkond valmistas ette vasta- 
vad küsitlusankeedid asjas selguse 
saamiseks. 

EMK aastakonverentsil 5. no- 
vembril 1993 andis EMK Haridus- 
toimkond ülevaate inimestest, kes 
on õppinud vaimulikes õppeasu- 
tustes vähemalt kolm kuud või jät- 
kavad õpinguid.“ Tulemus oli ülla- 
tav: kokku 34 inimest. 

1994. aasta märtsis saabusid 
Tallinnasse Wes ja Joy Griffin. Wes 
oli Metodisti Maailmanõukogu 
Evangelismikomitee direktori dr 
H. Eddie Foxi ,,parem käsi“, kes tuli 
Eestisse pidama evangelismialaseid 


Joy ja Wes Griffin koos Hanna ja Calebiga. 


loenguid. Griffinid alustasid 3- 
kuulise ettevalmistava kursusega, 
millele andsid 32 inimest oma ta- 
gasiside, et nad soovivad tulevikus 
edasi õppida. EMK Piiblikolledži 
küsitlusankeedi täitsid 72 inimest. 

Ühel päeval vestles superin- 
tendent Olav Pärnamets Wes Grif- 
finiga ja jagas meie kiriku visiooni 
töötegijate edasise koolituse osas. 
Wes tegi konstruktiivse ettepaneku 
alustada mitte piiblikolledžiga, vaid 
metodisti teoloogilise seminari ra- 
jamisega. Ettepanek pälvis kiriku- 
valitsuse täieliku heakskiidu, kuna 
Wes oli valmis ise selleks kaasa 
aitama ja alustas aktiivselt õppe- 
programmi koostamisega. Minu 
missiooniks kirikuvalitsuses oli 
EMK Teoloogilise Seminari põhi- 
kirja ettevalmistamine, mis tänu 
Jumala abiga sai EMK erakorralisel 
aastakonverentsil 6. juulil 1994 
vastu võetud. 4. mail 1996 toimu- 
nud EMK aastakonverentsil sai 


Fotod: Toomas Pajusoo kogu 


Rektor Andrus Norak pidamas loengut Apteegi tn.3 EMK keskuses. 


põhikiri vastavalt vajadustele redi- 
geeritud, muudetud ja täiendatud. 

Terve ettevalmistusprotsess kul- 
ges väga sujuvalt. Paari kuu jooksul 
leiti üliõpilased ja õppejõud, kes 
olid valmis juba augustis alustama 
õpinguid Gideoni suvelaagris Aa 
rannas ja seejärel Tallinnas, Apteegi 
tn 3. Ühtlasi saadi EV Haridus- 
ministeeriumi luba seminari regist- 
reerimiseks ja õppetöö alustamiseks. 


Just 1994/1995 õppeaastaks 
saabusid õppejõud Wes ja Joy Grif- 
fin ning Andrus Norak Asbury 
Teoloogilisest Seminarist USAs, 
Margit Sepp ja Kersti Raudsepp 
Hollandist Tyndale Seminarist, 
Olga Gorjainova (praegu Batova) 
Moskvast, Üllas Tankler Pärnust, 
Lii Lilleoja Tallinnast ning välislek- 
torina professor Chuck Killian As- 
buryst. Esimesele kursusele regist- 


Fotol (vasakult paremale): Andrus Norak, Linda Winkle ja Joy Griffin. 


reerus 30 eesti üliõpilast, 14 vene- 
keelset ja üks üliõpilane Rootsist. 
Wes Griffinist sai seminari esimene 
dekaan, Kersti Raudsepast pro- 
dekaan ja Andrus Norak oli semi- 
nari esimene rektor. 

Avaseminar toimus kiriku laag- 
rikeskuses Aa rannas 15.—20. au- 
gustil 1994, mis oli mõeldud kõigile 
neile, kes hakkavad EMK Teoloo- 
gilises Seminaris nii täis- kui osa- 
lise ajaga õppima. Õppetöö jätkus 
22. ja 23. augustil Tallinnas EMK 
keskuses, Apteegi tn 3. Seminari 
avaaktus toimus ametlikult 12. sep- 
tembril 1994, millele järgnes ju- 
malateenistus Tallinnas, Apteegi 
tn 3. Sügissemester algas 13. sep- 
tembril 1994. 

Paralleelselt õppetööga Apteegi 
tn 3 kitsastes tingimustes toimus 
uue kiriku- ja seminarihoone ehi- 
tamine Narva maanteel Kadriorus 
(esialgse nimega Balti Misjoni- 
keskus). Siinjuures tahame kiri- 
kuna väljendada oma sügavat tänu 
kõigile välismaa sponsoritele, kes 
toetasid finantsiliselt lisaks kiriku 
ehitamisele ka seminari ja ühis- 
elamu ehitamist ning võimaldasid 
korraldada meie esindajatel nn 
rahakogumise reise (nn ,fundrai- 
sing trips“) seminari jaoks. Üks 
taolisi reise toimus mul koos rektor 
Andrus Norakiga 1.—15. aprillini 
1998. aastal USAs Tennessees ja 
Georgias. Juuresoleval pildil on 
näha Marietta Esimeses Ühinenud 
Metodisti Kirikus korraldatud ra- 
hakogumise kampaania tahvlit 
Balti Misjonikeskuse toetuseks. 
Tänu dr H. Eddie Foxi ja John 
Trundle'i abile ning paljudele teis- 
tele toetajatele USAst, kelle nimesid 
ei suuda kõiki siin nimetada, sai 
meie kirik lõpuks valmis ja pühit- 
seti 10. septembril 2000. 


1994/1995 õppeaastal kuulusid 
EMK Teoloogilise Seminari hal- 
dusosakonda haldusdirektor Tar- 
mo Lilleoja, raamatupidaja Lud- 
milla Nordman, = õppesekretär 
Andreas Rahuvarm, vene keele tõl- 

EMK Teoloogilise Seminari esimese lennu lõpetajad koos õppejõududega 1998. aastal. Esimeses reas vasakult paremale: 

Olga Batova (Gorjainova), Margit Sepp, Marika Labanova (Lanberg), dekaan Wes Griffin, Joy Griffin, prodekaan Kersti Raudsepp, 
rektor Andrus Norak ja superintendent Olav Pärnamets. Teises reas vasakult paremale: Veronika Fjodorova, dr Heigo Ritsbek, 
Ulvi Renser (Ritsbek), Raivo Raave, eestseisuse liikmed dr Wm. Randall Frye ja professor Chuck Killian. Kolmandas reas, 

Raivo Raave ja dr Randall Frye selja taga õppejõud Üllas Tankler, ülejäänud on seminari lõpetajad. 


gid Marika Lanberg (praegu La- 
banova) ja Olga Mätting, söökla 
juhataja Helgi Ots, kokk Elsa Tam- 
berg ja majapidaja Ella Hotjanovitš. 
Margit Sepp ja Kersti Raudsepp 
tegutsesid õpetamisele lisaks ka 
inglise keele tõlkidena. 

EMK Teoloogilise Seminari esi- 
mese kursuse pidulik lõpuaktus 
toimus 11. mail 1995 Seitsmenda 
Päeva Adventistide koguduse ki- 
riku saalis (Mere puiestee 3), kus 
olime nõukogude ajal allüürnikuna 
jumalateenistusi pidanud. Prakti- 
lise teoloogia tunnistuse said 31 
täisajaga ja 5 osalise ajaga õppinud 
üliõpilast. Vabakuulajaid oli kokku 
seitse. 

Esimene õnnelik lend lõpetas 
EMK Teoloogilise Seminari 1998. 

aastal. Diplomite väljaandmine 
toimus veel pooleliolevas kiriku- 
saalis Narva mnt 51, kuhu olid 
toodud laenutatud pikad pingid 
külalistele ja seminari rahvale. 
Tahan esimese lennu vilistlaste ni- 
mel tervitada kõiki armsaid õpeta- 
jaid, kaasüliõpilasi ja väliskülalisi 
ning soovida jätkuvaid korda- 
minekuid seminari töös! Selleks 


Ru NN om 


Vol. 46, No. 1 Spring 1991, 1 


naa 


Pärnamets, Olav. Elu armu arvel. Tallinn, 2017, 37. 

Pühapäeva õhtune evangeeliumi kuulutuse teenistus algas kell 15.30. 

Uus erakooliseadus kuulutati välja Vabariigi Presidendi 14. juuni 1993. a otsusega nr 122. 

Elliott, Mark. Methodism in the Soviet Union Since World War II. The Asbury Theological Journal, 


Jumal teid kõiki õnnistagu! 
Oleme Jumalale tänulikud semi- 
nari 25 tegevusrikka aasta eest! 


Artikli 1. osa Koduteel nr 2, 2019 


Üllas Tankleri kiri EMK Haridustoimkonna nimel EMK Valitsusele (9.01.1993). 
Haridustoimkonna aruanne EMK aastakonverentsile 5. novembril 1993. 
1988. aasta 1. lennu lõpetajad olid: Aleksandr Fjodorov, Olavi Ilumets, Kaupo Kant, Rein Laaneser, 


Hans Lahi, Brita Maripuu, Raivo Nikiforov, Stanislav Ossipov, Toomas Pajusoo, Kaile Priimets, Jekaterina 
Priks, Raivo Raave, Urmas Rahuvarm, Anne Saluraid, Edgars Šneiders, Sergei Sutškov, Inna Välja, 


Boriss Zujev. 


javahemikus 1999-2018 
käisin Eestis üle 13 korra. 
Esimest korda Eestis käies 


olin 14-aastane ja möödunud aasta 
reisil olles olin 31-aastane. Reisidel 
käies olen külastanud Teoloogilist 
Seminari, laager Gideoni, Tallinnat, 
Narvat, Kohtla-Järvet ja Jõhvit. 
Olen sõna otseses mõttes Eestis 
üles kasvanud. Olen Eestis õppinud 
erinevaid asju, muuhulgas ka näi- 
teks manuaalkäigukastiga sõitmist. 
Kuid kõige tähtsam, mida olen õp- 
pinud, on Jumala armastus Eesti 
suhtes. 

Olin vaid 14-aastane, kui astu- 
sin 1999. aastal Tallinnas lennukist 
välja Eestimaa pinnale. Kõik sellel 
maal oli uus — uus nii minu jaoks 
kui ka uuena sündinud riik. Eesti 
oli iseseisva riigina eksisterinud 
alles üheksa aastat ning ei olnud 
veel Euroopa Liidugagi ühinenud. 
Tallinna lennujaam oli vaid pisut 
enam kui vaid mõned lendude väl- 
jumise väravad ja mõned tualett- 
ruumid. 

Sama päeva õhtul saabusime 
laager Gideoni. Mäletan, et muret- 
sesin selle pärast, et ma ei saa 
sealsete lastega keelebarjääri pärast 
suhelda. Pärast mõnda päeva olin 
laste ja nende juhendajatega koos 
mänginud, nendega koos söönud, 
koos ülistanud Jumalat, kuid ikkagi 
ei tundnud ma nendega sidet. Kart- 
sin, et ma ei suuda teistega Püha 
Vaimu jagada. 

Neljanda päeva hommmikul 
palvetasin, et ma oma reisi õigusta- 
miseks suudaksin lastega sidet 
luua. Hommikusöögi ajaks ei olnud 
midagi muutunud, keskpäevaks oli 
kõik endine, õhtupoolikul — ei mi- 
dagi. Kus oli Jumal? Miks ma suut- 
nud Teda nende lasteni viia? Sel 
õhtul viisime õhtuse palvuse läbi 
laste tubades ja kogu mu elu muu- 
tus. 

Noor tüdruk jagas oma lugu. 
See algas nii nagu paljud teisedki 


JA AIS 
esti metodisti * 

kirik 
Kristik laager 
Cudeon 


tana ats a 


lood, mida ma olin varasemalt kor- 
duvalt kuulnud. Isa oli joodik, kes 
sattus jälle vanglasse ja siis vabanes 
taas. Ema tegi kõik selleks, et hoida 
perekonda koos. Tema vanemad ei 
tundnud Jumalat ning see noor tüd- 
ruk tundis, et tema ülesanne oli 
tuua neid Jumala juurde. 7-aasta- 
sena õpetas ta oma emale inglise 
keelt kasutades selleks Piiblit ning 
jüngerdas oma isa aegadel, kui ta 
vanglast kodus oli. Noor tüdruk 
hakkas nutma. Me kõik hakkasime 
nutma. Ma nutsin tema ja tema 
võitluste pärast ja küsisin Jumalalt, 
miks lapsed, kes on minust noore- 
mad, peavad sellistest asjadest läbi 
käima. 

Tüdruk ütles midagi ja naeratas 
siis. Tõlk vahendas tüdruku öeldut: 
»Ia ei nuta seepärast, et ta on oma 
olukorra pärast kurb. Ta nutab 
tänutundest, et ta saab oma vane- 
matele Jumala Sõna jagada. Ta ta- 
hab ise olla see, kes tutvustab oma 
isa Taevasele Isale.” 

Need lapsed avasid mu silmad 
mõistmaks, millist pinget ma ise 
olin endale tekitanud. Olin tulnud 
maailma teiselt poolt, et muuta 
nende elusid ning tundsin, et ma ei 
suutnud seda ülesannet täita. Sellel 
neljandal päeval mõistsin, et need 
lapsed ei olnud seal selleks, et ma 
saaksin nendele Jumala viia. Nad 


Christran camp 
Cuõron 


olid seal selleks, et tuua Teda minuni. 
Aga ma olen ju elu aeg olnud 
kristlane?! Kuidas need väikesed 
lapsed sellest kohast, millest keegi 
ei olnud midagi kuulnud, said oma 
teekonnal olla minust eespool? 
Minu ema oli olnud 20 aastat õpe- 
taja ning ta siiani kirjeldab lapsi kui 
käsnasid — nad soovivad igat infor- 
matsioonitükikest endasse imeda. 
Oma viimase reisi ajaks aastal 
2018 oli Tallinna lennujaamast oma 
poodide, restoranide, mitmete uute 
lendude väljumise väravate ja digi- 
taalsete lahendustega saanud rivaal 
paljudele lennujaamadele Ühend- 
riikides. See lennujaam on ilme- 
kaks näiteks selle riigi kiirele ede- 
nemisele lühikese aja jooksul. Minu 
lemmiklugu Eesti kohta on see, 
kuidas 1991. aastal Eestist lahkuv 
nõukogude armee tõmbas maast 
välja telefoniposte, keris juhtmed 
nende ümber ja viskasid üle riigi- 
piiri Venemaa pinnale. Kui meie ei 
saa neid kasutada, siis ei saa keegi 
neid kasutada! Selle asemel, et teha 
sama asja, tegid ettemõtlevad eest- 
lased koostööd soomlastega, panid 
üles mobiilimastid ja andsid igale 
perele mobiiltelefoni. See riik ja 
selle inimesed on vastupidavad 
ning me saame jätkuvalt neilt aina 
enam õppida. 
NATHAN NAIDU 

Miks kristlaste abielud 


mõnikord purunevad? 


See pealkiri tundub juba eos vale. Kuidas saab kristlaste abielu puruneda, kui abielusuhte 
aluseks on Jumal ja altari ees on öeldud pühad tõotused? 


T egelikkuses on kristlaste 
abielu sama haavatav kui 
mistahes kooselu ja seda 
mitmel põhjusel. Ehk on paari 
mindud ammu enne usule tulekut 
ning sel juhul on võimalik, et koos- 
elu on alustatud juba n-ö valedel 
alustel. Selleks võib olla olnud soov 
ruttu ära saada vanematekodust ja 
iseseisvuda või fakt, et beebi oli 
tulekul. Paljud suhted algavad suu- 
re armumisega ja kui siis tõtata, 
võib juhtuda, et armumise ,,roosad 

prillid“ ei lase näha potentsiaalseid 
ohumärke, mis hiljem suhet hak- 
kavad tumestama. 

Muidugi võib ka kristlastest 
noortel olla sarnaseid põhjuseid 
abiellumiseks. Ikka püsib oht, et ini- 
mesed ei oska läbi näha potent- 
siaalset kaasat, et kiirustamine vä- 
hendab võimalusi sõprussuhet 
luua, mis kannab seda abielu siis, 
kui esmane armumine möödas, või 
et abiellutakse lootuses, et suude- 
takse teist inimest muuta. 


Tõde on see, et paljud inimesed 
tulevad katkistest kodudest. See ei 
tähenda ainult lahutatud või üksik- 
vanema lapseks olemist. Paljudel 
inimestel on vanemad koos olnud 
aastakümneid, kuid kodus on va- 
litsenud tülid või kuri vaikimine. 
On kodusid, kus alkohol või psüh- 
hiaatriline haigus võtab lapselt va- 
nema — too on küll füüsiliselt ole- 
mas, kuid laps talle toetuda ei saa. 
Pigem peab sellises kodus elav laps 
kähku suureks saama, et hoolit- 


Foto: Pixabay 


seda (sõltuvus)haige vanema ja 
õdede-vendade eest. Sellistes ko- 
dudes lapsepõlve õieti ei kogeta, 
sest last koos tema tunnete ja va- 
jadustega ei nähta. Tähtis on, et 
vanemal on raske, vanem on prob- 
leemiga ja lapsed peavad ümber 
probleemi kuidagi sobituma. Laps, 
kes on pidanud kiiresti suureks sir- 
guma, ei oska näha enda vajadusi. 
Ta oskab vaid olla meele järgi, 
oskab hästi peita (ka enda eest) 
kurbust, viha ja meeleheidet. Kui ta 
otsib partnerit, on väga tõenäoline, 
et talle meeldivad ja sobivad ini- 
mesed, kes vajavad toetust ja hoolt. 
See, kes on lapsena pidanud olema 
hoolitsevas rollis, ei oskagi ette ku- 
jutada teistsugust rolli. Halvemal 
juhul satub partneriks keegi, kellel 
juba on suured probleemid — oska- 
matusest oma muredega tegeleda 
uputab partner neid alkoholi või 
muu sõltuvuse sisse. Kergemal ju- 
hul leiab hoolitsev noor endale 
partneri, kes on tänulik, et talle 
tehakse süüa, ostetakse riided ja tal 
aidatakse teha otsuseid. Ka selline 
esmapilgul vastastikku sobiv suhe 
võib hakata kiiva kiskuma, kui ühel 
hetkel abistatav partner tunneb, et 
ta on suhtes taandatud pelgalt lapse 
ossa, tal pole sõnaõigust — ja tema 
kaasa omalt poolt tunneb, et tema 
õlgadel olev vastutus on liiga raske, 
sest ta on küll paarisuhtes, kuid 
täiesti üksi jäänud kogu täiskasva- 
nuliku vastutusega. Kui hoolitseja 
satub paari teise hoolitsejaga, võib 
juhtuda, et kumbki ei lase end lõd- 
vaks, et tunnistada, et ta tegelikult 
vajab hoolt, ja hoopis võitleb oma 
õiguste eest. 

Lugeja vast taipab, et kombinat- 
sioone, kuidas paarid kokku sobi- 
vad — halvemini või paremini — on 
lõputult. Kui keegi nüüd mõtleb, et 
tema abielu on just valedel põhjus- 
tel alguse saanud, või tunneb ära 
mõned vildakad mustrid oma suh- 
tes, siis julgustan siinkohal, et loo- 
tust on ikkagi. Lootust paranemi- 
sele on seni, kuni on tahet muutuse 
nimel pingutada, andeks paluda, 


andeks anda, otsida ühist tule- 
vikku. 

Võtmeks suhte õnnestumisel 
on see, et mõlemad osapooled on 
ennekõike ausad enda suhtes, mitte 
ei keskendu esimese asjana teise 
inimese vajadustele ja puudujää- 
kidele. Endasse vaatamine võib olla 
äärmiselt keeruline, kui tullakse 
lapsepõlvekodust, kus lapse tun- 
deid ja mõtteid ei kuulatud. Kui 
puudub harjumus endasse vaadata, 
aru saada, mis minuga toimub, siis 
oleks nii palju mugavam hinnata 
partnerit — mida tema teeb õigesti 
või valesti. Vahel võetakse appi ka 
usuline argument, et teisi peabki 
aitama ja armastama. Kuid siin- 
kohal peab meeles pidama Jeesuse 
õpetussõnu: ,, Aga miks sa näed 
pindu oma venna silmas, palki ise- 
enese silmas aga ei märka? Või 
kuidas sa võid oma vennale öelda: 
»Lase ma tõmban pinnu sinu sil- 
mast välja!” ja ennäe, sul endal on 
silmas palk?“ (Mt 7:3-4) 

Kristlastena abielus olles oleme 
igaüks peegli ees, kelleks on Jumal. 
Me teame, et ükskõik, mida me 
mõtleme või teeme — Jumal näeb 
seda. Ka siis, kui meie enda eest 
jääb midagi esialgu varjule, saame 
paluda, et Jumal meile ilmutaks — 
mis on need teemad, meie pinnud 
silmas, millega peaks ennekõike 
tegelema. Meil ei ole mõtet minna 
Jumalale kurtma kehva abikaasa 
pärast, kui me pole valmis endasse 
vaatama, laskma Jumalal meid 
ennast muuta. 

Kristlastena teame, et lahutus ei 
ole hea valik. ,, Jeesus vastas neile: 
»Ieie kõva südame pärast lubas 
Mooses teid oma naist minema 
ajada, algul aga ei olnud see nõn- 
da.“ (Mt 19:8.) Meie suhtumine 
abiellu peaks olema see, et paran- 
dame seda, mis on, mitte ei looda 
leida uut ja paremat. 

Siiski on üks oht, kui kristlased 
mõtlevad, et abielu on nagunii 
igavene ja kindlasti meie peres 
lahutus ei tule kõne alla. Oht võib 
väljenduda näiteks selles, et me 


võime valvsuse kaotada ja lõpetada 
pingutamise. Kui kaasa peab nagu- 
nii kõik välja kannatama, siis võib 
üks osapool mõelda, et tööd väl- 
jaspool kodu võib ikka palju teha — 
eriti kui see on tehtud Jumalariigi- 
le. Aga seejuures võib unustada, et 
ka abikaasa vajab tähelepanu ja 
hoolt. Võib unustada enda eest 
hoolitsemise — nii füüsilise kui 
vaimse poole eest. Kui abielu nagu- 
nii peab kestma, võib jonnida ja 
oma joont ajada. 

Tegelikult, nagu on habras kogu 
meie elu — see võib muutuda või 
kaduda murdosa sekundiga mõnes 
õnnetuses — nii vajab ka meie abielu 
hoolt ja kaitset. Tähelepanuta ja 
hooleta jäänud partneril on liiga 
kerge hakata kurtma oma muresid 
töökaaslastele. Ja kuigi sellest ei ku- 
junekski kunagi truuduse murd- 
mist seksuaalses mõttes, on süda 
juba ammu abielusuhtest välja- 
poole suunatud. 

Kristliku õpetuse järgi on abielu 
püha liit — mõnes kirikus peetakse 
seda lausa sakramendiks. See pa- 
neb meile, kes abielus oleme, suure 
vastutuse — kanda head hoolt Ju- 
mala antud müsteeriumi eest, lastes 
suhtel toituda ja kasvada ning ter- 
veneda Jumala armastuses. 


MAIRE LATVALA, 

Tartu Vangla kaplan 

Sõbralt Sõbrale Nõustamiskeskuse 
pereterapeut 

Sündmusterikas suvi ja 
sügis noortetöös 


Suvi ja sügis olid EMK noorte jaoks tihedalt põnevaid 
kristlikke sündmusi täis. 

30. juunist 6. juulini toimus Generatsion2 poolt kor- 
raldatud venekeelne noortelaager Aa rannas, kus osa- 
lesid ka eestikeelsete koguduste noored. 

Augusti alguses osalesid noored EMK Suvekonve- 
rentsil Aa rannas, kus noored teenisid muusikas, laste- 
töös, noortetöös, Wesley grupi juhtidena, abistasid 
tehnika tiimis ning suvekonverentsi juubeliürituse kor- 
raldamisel. 

Augusti lõpus toimus Tallinnas noortejuhtide kooli- 
tus, kus jällegi olid vene ja eesti keelt kõnelevad noored 
koos. Septembris osales grupp EMK noori Piiblipäevade 
festivalil. 

Noorte muljeid sündmustest: 


Noortelaager 

Karl Samuel — Vene noortelaager oli lahe. Seal oli palju 
erinevaid huvitavaid ja kaasahaaravaid mänge ja üles- 
andeid. Samuti sai leida sealt endale palju uusi sõpru. 
Kõige selle keskel oli see hea koht vaimulikuks kasvuks. 
Daniel — Ma õppisin Jumalat rohkem tundma ja kas- 
vasin talle lähemale tänu jutlustele ja ülistusele. 

Kärt — Mulle meeldis selle laagri juures kõige rohkem 
sealsed inimesed ja õhkkond mis seal oli. 


Noortejuhtide koolitus 

Jane — Teemad, millest koolitusel räägiti, olid armastus, 
andestus, kaasamine, noortetöö kultuur, säilitamise ja 
kasvu mõteviis, EMK väärtused, andides kasvamine ja 
arenemine. 

Daniel — Koolitusel mulle meeldis kõige rohkem Jumala 
ligiolu ja jutlustaja, kes tõi enda elust nii palju näiteid, 
kus ta usaldas Jumalat. See julgustas mind rohkem 
Jumalat usaldama. 

Benjamin - koolitus oli väga võimas, sest need teemad 
millest seal räägiti, aitavad ja õpetavad, kuidas alustada 
noortetööd, millele rohkem panustada, ning kasvu- 
mõtteviisist ja säilitamismõtteviisist. 


Piiblipäevade festival 

Liidia — Kõige rohkem kõnetas mind ülistus. Tundsin 
seal Jumala ligiolu. See oli lihtsalt nii imeline. 

Eliisa — Ma õppisin selle festivali käigus seda, kuidas 
Jumal tegutseb meie elus igapäevaselt. Ülistusõhtul 
tundsin Jumala ligiolu oma kõrval ning tundsid Teda 
oma südames. 

Loviise — Mulle meeldis kõige rohkem, et sain Piiblipäe- 
vadel olla mina ise. 

Saskia — Piiblipäevade festival oli üks vingemaid koge- 
musi, mis mul kunagi on olnud. Sain päris palju uut 
teada ning jutlustajate kogemusi kuuldes sain aru, et ma 
pole oma probleemides üksinda. Väga meeldis mulle ka 

see, kuidas me seal üksteise pärast palvetasime. Seal olles 
sain aru, kui suur jõud palvel on. 

Stefan — Mina sain Jumala poolt sügavalt puudutatud ja 
ma sain ka oma palvele vastuse. 

Dione — Jumal rääkis mulle, kui väga ta mind armastab. 
Eestpalve ja ülistuse ajal kogesin täielikku Jumala armas- 
tust. 

Karl Markus — Mind kõnetas üksilduse teema. Õppisin, 
kuidas aidata inimesi, kellel on raske ja eluisu otsas. Tänu 
Jumalale, et saan Teda teenida aidates hättajäänuid. 
Noortejuht Ele — Ma lihtsalt armastan oma noori ja igat- 
sen jätkuvalt näha seda kirge, pühendumist ja heas mõttes 
hullu möllamist meie kiriku noortetöö arendamisel. 


Noorte muljeid kogusid ELE PAJU ja JANE SOOSAAR 


Fotod: noortetoimkond 


Fotod: Joosep Kunder 


A 

Noorte Kilingi-Nõmme väljasõit 


Kolmandat korda toimunud Ki- 
lingi-Nõmme väljasõit oli Pärnu 
koguduse noortele ja nende sõpra- 
dele mõeldud suvine telkimisega 
üritus. 

See pakkus mitmekülgset osa- 
duslikku ajaveetmist värskes õhus. 
Väljasõidu traditsioonilisteks tege- 
vusteks oli külluslik ujumine, lõu- 
nasöök kohalikus kohvikus, mit- 
mekülgne maastikumäng, noori 
ülesehitav jutlus, õhtune grillimine 
koos ülistuslauludega, piiblitund ja 
osalemine kohaliku koguduse ju- 
malateenistusel. Igal aastal on uus 
teema ja uus laupäevane jutlustaja. 
Täname Jumalat eesõiguse eest olla 
nende väljasõitude eestvedajad, ja 
kõiki, kes on üritusi mistahes viisil 
toetanud. 

Aga ühe noore kogemus üritu- 
sest on siin: , Noorte Kilingi-Nõm- 
me väljasõit oli minu jaoks väga 
huvitav, naljakas, õpetlik ja tore ko- 
gemus. Ma ei ole väga hommiku 
inimene, aga sel päeval, kui toimus 
noorte Kilingi-Nõmme väljasõit, ei 
saanud ma üldse magada, ootus- 
ärevus oli nii suur ja hommikul 
olin nagu sõdur juba valmis kodust 


välja minema. Kõigepealt kogune- 
sime kõik Agape kiriku ees, kus 
rääkisime kõik asjad läbi ja paigu- 
tasime osalejad autosse. 

Järgmine sihtpunkt oli Seljamet- 
sa karjäär. Mina ei julgenud vette 
hüpata, aga teisi oli päris naljakas 
vaadata. Kohapeal tegime ka väi- 
kese hommikueine ja edasi suun- 
dusime Kilingi-Nõmme, sealt läksi- 
me edasi Saarde Katariina kiriku 
juurde, mille hoovis me ööbisime. 
Pakkisime kõik oma telgid lahti ja 
panime asjad ilusti ära. Järgmine 
sihtpunkt oli Resto kohvik, kus 
einestasime. 

Pärast einestamist toimus maas- 
tikumäng. Maastikumängus oli 
umbes 8-9 punkti ja kõik need 
punktid pidid olema kindlaks 
kellaajaks läbitud. Minule meeldis 
kõige rohkem punkt, kus me pi- 
dime morse-koodi lugema. See tuli 
meie tiimil üpris hästi välja. 
Maastikumäng oli üpris pikk, aga 
see oli väga huvitav ja selle ajal sai 
palju nalja. Maastikumängu vii- 
mane punkt oli kiriku lähedal. 

Õhtul oli ka võimalus Jumalat 
ülistada lauldes. Külalisjutlustajaks 


oli Taavi Hollman, kes pidas jutluse 
hirmudest. Kõige paremini jäi mul 
meelde koht, kus ta ütles: ,,Sa ei 
karda pimedust, vaid seda, mida 
pimedus endas peidab.” Jutlus oli 
väga õpetlik ja väga kuulamapanev. 
Pärast jutlust sai veel süüa ja oma- 
vahel juttu ajada. 

Hommikul hakkasime kohe tel- 
ke ja asju pakkima, et hiljem liht- 
sam oleks. Seejärel läksime kõik 
koos hommikust sööma ja siis 
pidas Mart Pöör meile piiblitundi. 
Ta oskas väga huvitavalt ja mõt- 
lemapanevalt rääkida. 

Saarde Katariina kirikus toimus 
lõpujumalateenistus, jutlust tuli 
pidama Pärnu Agape koguduse 
pastor Tõnu Kuusemaa. Kohal oli 
ka Saarde Katariina koguduse liik- 
meid. Peale jumalateenistust saime 
teada, kes võitis maastikumängu ja 
saime võitjaid õnnitleda. Tagasiteel 
Pärnusse käisime uuesti Selja- 
metsa karjääris ja pidasime seal 
väikese lõuna. Mina käisin Kilingi- 
Nõmme väljasõidul teist korda ja 
oli väga põnev kogemus.” 


Pärnu noored 

Laste Suvekool Pärnus 


Pärnu Agape metodisti kogudusel on tore traditsioon 
korraldada igal suvel Laste Suvekool. See on neljapäe- 
vane linnalaager, kus lapsed kuulevad head sõnumit 
Jeesusest lastele sobivas vormis. Sel aastal osales neljal 
päeval kokku üle 80 lapse, igal päeval oli lapsi kohal 
üle 50. 

Suur hulk lapsi tähendab ka suurt korraldajate 
meeskonda, et jätkuks tähelepanu igale lapsele. Nii rõõ- 
mustasid meid lisaks oma koguduse abilistele ka 
vabatahtlikud Asbury sõpruskogudusest Tulsast, Amee- 
rikast. Tore oli näha, kuidas ka väikesed lapsed ei pel- 
janud tundmatus keeles kõnelevaid abilisi, sest naeratuse 
ja sõbralikkuse keel töötavad ka ilma sõnadeta. 

Ettevalmistused Laste Suvekooliks algasid juba aasta 
tagasi, kui kuupäevad ja üldine teema said kokku lepi- 
tud. Sündmuse lähenedes algasid juba konkreetsed ette- 
valmistused ning välja lõigati paar tuhat pisidetaili, 
millest lapsed kleepisid suvekoolis vahvad meisterdused; 
ülistustantsu töögrupiks valmisid uued lindid; õuemän- 
gudeks said tehtud portatiivsed jalgpalliväravad. 

Mis eriti rõõmustas, oli väga hea õhustik. Lapsed olid 
õhinaga kaasas, kuulasid ja vaatasid sõnumit, osalesid 
erinevates tegevustes. Õpetajad ja abilised andsid oma 
parima. Jumal kinkis oma läheduse ja õnnistuse. Piibli- 
tegelaste näidete abil nagu Eelija, Peetrus, Johannes, 
lesknaine ja rikas mees, said selgemaks mitmed tähtsad 
tõed: pane olulised asjad esikohale oma elus; usalda Ju- 
malat — Tema hoolitseb meie eest; Jumal kuuleb palveid 
ja vastab — paremini, kui meie oskame paluda. 

Aitäh kõigile osalejatele ja abilistele! Aitäh Issandale! 


KÜLLI KUUSEMAA, 
EMK Pärnu Agape koguduse lastetöö juht 

Fotod: Tõnu Kuusemaa 


Vahvad päevad lastele! 


Kõljala, Räpina, Haapsalu, Ruusmäe, Kuressaare, 
Tartu, Ahja, Võru — see on nimekiri kohtadest/ 
kogudustest, kus EMK lastetöö toimkond on koostöös 
kohalike kogudustega möödunud aastate jooksul 
korraldanud lastele suunatud misjoniüritust, mil 
nimeks , Vahvad päevad lastele“. Viimati siis selle aasta 
augustikuu algul Võrus. 

Tegemist on kahepäevase programmiga lastelt 
lastele, kus kristlikku programmi aitavad õpetajate 
juhendamisel läbi viia suuremad lapsed ja teismelised. 
Sõnumiga näidendid, katsed, laulud, meisterdamine 
ja mängud on põhiliselt lastest koosneva meeskonna 
vedada. Täiskasvanud abistavad kohapeal ja õpetavad 
eelnevalt. 

Tore on näha, kuidas sünnivad esimesed tunnis- 
tused, tulevad esile uued talendid, näeme eneseüle- 
tusele järgnevat siirast rõõmu, aga ka pelglike kuu- 
lajate avanemist, uute sõpruste sõlmimist ja Jumala 
armastuse levimist. 

Misjoniprogramm on ka meeskonna vaimuliku 
kasvamise kohaks. Lisaks praktilisele õppimisele, on 
meeskonnal igal päeval piiblitunnid ning kogu ürituse 
alguses räägime sellest, miks me üldse pühendame 
oma aega ja talente misjonitööle. Ühed minu kõige 
sisukamad vestlused laste ja noortega on leidnud aset 
just nende misjonite ajal, eel ja järel. Meeskonnas ole- 
vad lapsed õpivad julgelt jagama oma usku, õpivad 
meeskonnatööd, õpivad uusi oskusi. Tore oli viimati 


Fotod: Külli Kuusemaa 


näha, kuidas alguses pillil ainult paari lugu mänginud 
noor lahkus misjonilt suure hulga selgeks õpitud 
lugudega. Ja ta tegi seda rõõmuga ja hästi! 

Misjoni osa on ka eelnev kutsete jagamine tänaval. 
Kutset andes rõhutame, et lapsel peab olema tulekuks 
lapsevanema luba ja julgustame soovi korral terve 
perega tulema. Meelde tuleb üks lugu esimestest aas- 
tatest, kui läksime kutset andma ning ukse avas 
vanaema. Ilmselgelt ei olnud tema meie sihtgrupp, aga 
nähes kutset andva lapse innukust, lubas ta helistada 
oma tütrele 25 kilomeetri taha, et ta lapselapsed saak- 
sid järgmisel päeval toimuvale üritusele tulla. 

Tähtis ei ole mitte suured sõnad, vaid siiras usk, 
mida teised märkavad. Tähtis ei ole mitte suur hulk 
lapsi, vaid muudetud südamed. Misjonit tehes õpime 
veelgi enam usaldama Jumalat — et Tema teab pare- 
mini, kes, kus ja millal peab kuulma seda Head 
Sõnumit. Sellesuvine misjonireis Võrru oli mulle 
Jumala usaldamise ja paindlikkuse õppetund: kui üri- 
tusele tulnud laste hulk oli väga väike, avas Jumal teise 
ukse ning lõpuks kuulis Head Sõnumit ikkagi kokku 
üle 20 lapse. 

Küll on hea olla Jumala meeskonnas — Tema teab, 
milline plaan on parim. Selleks, et Jumalast tunnistust 
anda, ei pea oskama palju rääkida, vaid pigem on olu- 
line kuulata, kelle juurde Jumal tahab meid juhtida. 


KÜLLI KUUSEMAA, 
EMK Lastetöö toimkond 

